open-index/open-wikipedia-markdown huggingface dataset:
ಗೀತಿಕ ಜಾಕರ್

thumb|ಗೀತಿಕ ಜಾಕರ್

**ಗೀತಿಕಾ ಜಖರ್** (ಜನನ ೧೮ ಆಗಸ್ಟ್ ೧೯೮೫) ಒಬ್ಬ ಭಾರತೀಯ ಕುಸ್ತಿಪಟು. ಇವರು ಕ್ರೀಡಾಪಟುಗಳ ಕುಟುಂಬದಿಂದ ಬಂದವರು. ಭಾರತೀಯ ಕ್ರೀಡಾ ಇತಿಹಾಸದಲ್ಲಿ ೨೦೦೫ರ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಅತ್ಯುತ್ತಮ ಕುಸ್ತಿಪಟು ಎಂದು ತೀರ್ಮಾನಿಸಲ್ಪಟ್ಟ ಏಕೈಕ ಮಹಿಳಾ ಕುಸ್ತಿಪಟು. ಭಾರತ ಸರ್ಕಾರದಿಂದ ೨೦೦೬ರ ಸಾಲಿನ ಅರ್ಜುನ ಪ್ರಶಸ್ತಿಯನ್ನು ಪಡೆದ ಮೊದಲ ಮಹಿಳಾ ಕುಸ್ತಿಪಟು. ಅವರು ಹರಿಯಾಣ ಸರ್ಕಾರದಿಂದ ಭೀಮ್ ಪ್ರಶಸ್ತಿಗೆ ಸಹ ಭಾಜನರಾಗಿದ್ದಾರೆ. ಕ್ರೀಡಾ ಕ್ಷೇತ್ರದಲ್ಲಿ ಅವರು ಮಾಡಿದ ಅಸಾಧಾರಣ ಸಾಧನೆಗಳಿಗಾಗಿ, ಹರಿಯಾಣ ಸರ್ಕಾರವು ೨೦೦೮ರಲ್ಲಿ ಅವರನ್ನು ಉಪ ಪೊಲೀಸ್ ವರಿಷ್ಠಾಧಿಕಾರಿ ಹುದ್ದೆಗೆ ನೇಮಕ ಮಾಡಿದೆ.

## ವೈಯಕ್ತಿಕ ಜೀವನ
**ಗೀತಿಕ ಜಖರ್** ೧೮ ಅಗಸ್ಟ್ ೧೯೮೫ರಲ್ಲಿ ಹರಿಯಾಣದಲ್ಲಿ ಜನಿಸಿದರು.ಇವರು ಕ್ರೀಡಾ ಹಿನ್ನೆಲೆಯಿರುವ ಪರಿವಾರದಿಂದ ಬಂದವರಾಗಿದ್ದಾರೆ. ಗೀತಿಕಾ ಅವರ ತಂದೆ ಸತ್ಯವೀರ್ ಸಿಂಗ್ ಜಖರ್ ಅವರು ಹರಿಯಾಣದ ಹಿಸಾರ್‌ನಲ್ಲಿ ಕ್ರೀಡಾ ಅಧಿಕಾರಿಯಾಗಿದ್ದಾರೆ.  ಸ್ವತಃ ಕುಸ್ತಿಪಟುವಾಗಿದ್ದ, ಗೀತಿಕಾ ಅವರ ಅಜ್ಜ ಅಮರ್ ಚಂದ್ ಜಖರ್ ಅವರು ಕುಸ್ತಿ ಕ್ರೀಡೆಯಲ್ಲಿ ಮಾಡಿದ್ದ ಅನನ್ಯ ಸಾಧನೆಯೇ ಗೀತಿಕಾ ಅವರು ಕುಸ್ತಿ ಕ್ರೀಡೆಗೆ ಪಾದಾರ್ಪಣೆ ಮಾಡಲು ಪ್ರೇರಣೆಯಾಯಿತು.  ತನ್ನ  ೧೩ನೇ ವಯಸ್ಸಿನಲ್ಲಿ ಕುಸ್ತಿಯನ್ನು ಕಲಿಯಲು ಪ್ರಾರಂಭಿಸಿದ ಗೀತಿಕಾ, ೨೦೦ನೇ ಇಸವಿಯಲ್ಲಿ ನವದೆಹಲಿಯಲ್ಲಿ ನಡೆದ ಕುಸ್ತಿ ಸ್ಪರ್ದೆಯಲ್ಲಿ, *ಸೋನಿಕಾ ಕಲಿರಾಮನ್*(ಹೆಸರಾಂತ ಕುಸ್ತಿಪಟು ಚಾಂದಗಿ ರಾಮ್ ಅವರ ಮಗಳು)ರನ್ನು ಸೋಲಿಸಿ, ತನ್ನ ೧೫ನೇ ವಯಸ್ಸಿನಲ್ಲಿ ಭಾರತ್ ಕೇಸರಿ ಪ್ರಶಸ್ತಿಯನ್ನು ಗೆದ್ದರು. ಅಂದಿನಿಂದ ಸತತ ೮ ವರ್ಷಗಳ ಕಾಲ ಭಾರತ್ ಕೇಸರಿ ಪ್ರಶಸ್ತಿಯನ್ನು ತನ್ನಲ್ಲಿ ಉಳಿಸಿಕೊಂಡರು.

ಅವರು ಹರಿಯಾಣ ಲೋಕೋಪಯೋಗಿ ವಿಭಾಗದಲ್ಲಿ ಕಾರ್ಯನಿರ್ವಾಹಕ ಎಂಜಿನಿಯರ್ ಆಗಿ ಕೆಲಸ ಮಾಡುತ್ತಿರುವ ಶ್ರೀ ಕಮಲ್ದೀಪ್ ಸಿಂಗ್ ರಾಣಾ ಅವರನ್ನು ವಿವಾಹವಾದರು.

## ಕ್ರೀಡಾ ಜೀವನ ಮತ್ತು ಪ್ರಶಸ್ತಿ
೨೦೦೨ನೇ ಇಸವಿಯಲ್ಲಿ ಅಮೇರಿಕಾದ ನ್ಯೂಯಾರ್ಕ್ ನಲ್ಲಿ ನಡೆದ ವಿಶ್ವ ಕುಸ್ತಿ ಚಾಂಪಿಯನ್‌ಶಿಪ್‌ನಲ್ಲಿ ಭಾಗವಹಿಸಿದರು.ಇಲ್ಲಿಂದ ಇವರ ಅಂತರಾಸ್ಟ್ರೀಯ ಕ್ರೀಡಾ ಜೀವನ ಆರಂಭವಾಯಿತು.ಈ ಸ್ಪರ್ದೆಯಲ್ಲಿ ಇವರು ಕ್ವಾಟರ್ ಫ಼ೈನಲ್ ವರೆಗೆ ತಲುಪಿದರು.ಕಾಮನ್‌ವೆಲ್ತ್ ಚಾಂಪಿಯನ್‌ಶಿಪ್‌ನ ೬೩ ಕೆಜಿ ವಿಭಾಗದ ಕುಸ್ತಿಯಲ್ಲಿ ಇವರು ಚಿನ್ನದ ಪದಕ ಗೆದ್ದಿರುವರು.**ಭಾರತ್ ಕೇಸರಿ** ಎಂಬ ಬಿರುದು ಕೂಡ ಇವರ ಸಾಧನೆಗೆ ಲಭಿಸಿದೆ. ೨೦೦೩ರಲ್ಲಿ ಲಂಡನಿನ ಕೆನಡದಲ್ಲಿ ನಡೆದ ಕೋಮನ್ ವೆಲ್ತ್ ಸ್ಪರ್ದೆಯಲ್ಲಿ ಚಿನ್ನದ ಪದಕ ಗೆದ್ದರು.ಲಿಥುವಾನಿಯ ದಲ್ಲಿ ನಡೆದ ವರ್ಲ್ದ್ ಚಾಂಪಿಯನ್ ಶಿಪ್ ನಲ್ಲಿ ಬೆಳ್ಳಿ ಪದಕವನ್ನು ಗೆದ್ದರು.೨೦೦೫ರಲ್ಲಿ ನಡೆದ ಕೋಮನ್ ವೆಲ್ತ್ ಸ್ಪರ್ದೆಯಲ್ಲಿ ಚಿನ್ನದ ಪದಕ ಗೆದ್ದರು.ಕೋಮನ್ ವೆಲ್ತ್ ನ ಉತ್ತಮ ಕುಸ್ತಿಪಟು ಎಂಬ ಬಿರುದು ದೊರೆತ ಭಾರತದ ಮೊದಲ ಮಹಿಳೆ ಇವರಾಗಿದ್ದರೆ.೨೦೦೯ರಲ್ಲಿ ಇವರಿಗೆ ಕಲ್ಪನಾಚಾವ್ಲ ಎಕ್ಸಲೆನ್ಸ್ ಪ್ರಸಸ್ತಿ ದೊರೆತಿದೆ.೨೦೧೨ರಲ್ಲಿ ನಡೆದ ಸೀನಿಯರ್ ನೇಶನಲ್ ಚಾಂಪಿಯನ್ ಶಿಪ್ ನಲ್ಲಿ ಚಿನ್ನದ ಪದಕ ತನ್ನದಾಗಿಸಿದ್ದಾರೆ.ಹಲವು ಏಶಿಯನ್ ಚಾಂಪಿಯನ್ ಶಿಪ್ ನಲ್ಲಿ ಇವರು ಭಾಗವಹಿಸಿದ್ದು ೨೦೧೩ರಲ್ಲಿ ದೆಹಲಿಯಲ್ಲಿ ನಡೆದ ಏಶಿಯನ್ ಚಾಂಪಿಯನ್ ಶಿಪ್ ನಲ್ಲಿ ತಾಮ್ರದ ಪದಕ ಗೆದ್ದರು.೨೦೧೪ರಲ್ಲಿ ನಡೆದ ಸ್ಕಾಟ್ಲೆಂಡ್ ನ ಗ್ಲಾಸ್ಗೌ ನಲ್ಲಿ ನಡೆದ ಕೋಮನ್ ವೆಲ್ತ್ ಗೇಮ್ಸ್ ನಲ್ಲಿ ಹಾಗು ಸೌತ್ ಕೊರಿಯಾದಲ್ಲಿ ನಡೆದ ಎಶಿಯನ್ ಗೇಮ್ಸ್ ನಲ್ಲಿ ಕ್ರಮವಾಗಿ ಬೆಳ್ಳಿ ಪದಕ ಮತ್ತು ತಾಮ್ರದ ಪದಕಗಳನ್ನು ತನ್ನದಾಗಿಸಿದ್ದಾರೆ.       
## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ದಾಸನಪುರ

**ದಾಸನಪುರ** ನಗರವು ಬೆಂಗಳೂರು ಜಿಲ್ಲೆಯ ಬೆಂಗಳೂರು ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರ.

ಬೆಂಗಳೂರು ಜಿಲ್ಲಾ ಶಾಸನಗಳ ಅನುಬಂಧದಲ್ಲಿ ದಾಸನಪುರ ಗ್ರಾಮದ ಎರಡು ಶಾಸನಗಳನ್ನು ಪ್ರಕಟಿಸಲಾಗಿದೆ. ಮಾರಮ್ಮ ದೇವಾಲಯದ ಹಿಂಭಾಗದ ವರಾಂಡಾಕ್ಕೆ ಸೇರಿದ ಕಲ್ಲಿನ ಮೇಲಿನ ಶಾಸನವು ಪ್ರಾಚೀನವಾದುದು ಮತ್ತು ಅದರ ದಿನಾಂಕವನ್ನು ಕ್ರಿ.ಶ. 1398 ಎಂದು ನಿರ್ಧರಿಸಬಹುದು. ಇಲ್ಲಿ ಉಲ್ಲೇಖಿಸಲಾದ ಮುಖ್ಯಸ್ಥನ ಹೆಸರು ಜಾಂಕಿಯಣ್ಣ ನಾಯಕ, ಮತ್ತು ಅವನು ಕಿತ್ತನಹಳ್ಳಿಯ ಮಾಯಿಲೆ ನಾಯಕನ ವಂಶಸ್ಥನಾಗಿದ್ದಿರಬಹುದು.

ಕಿತ್ತನಹಳ್ಳಿಯನ್ನು ರಾಜಧಾನಿಯಾಗಿಟ್ಟುಕೊಂಡು ಆಳಿದ ಮಾಯಿಲೆ ನಾಯಕನ ವಂಶಸ್ಥರು ಹೊಯ್ಸಳ ಕಾಲದಲ್ಲಿ ಅಧಿಕಾರದಲ್ಲಿದ್ದರು. ಮತ್ತು ನಂತರ ಅವರು ವಿಜಯನಗರ ರಾಜರ ಆರಂಭಿಕ ಅವಧಿಯಲ್ಲಿ ಆಳ್ವಿಕೆ ನಡೆಸಿದರು. ಹೊಯ್ಸಳರ ಅವನತಿ ಮತ್ತು ವಿಜಯನಗರದ ಸ್ಥಾಪನೆ ಮತ್ತು ಬೆಳವಣಿಗೆಯನ್ನು ಅವರು ವೀಕ್ಷಿಸಿದರು. ಅವರ ಆಳ್ವಿಕೆಯಲ್ಲಿ ಕಿತ್ತನಹಳ್ಳಿ, ರಾವುತನಹಳ್ಳಿ, ದಾಸನಪುರ, ಅರಸಿನಕುಂಟೆ, ಸೊಂಡೆಕೊಪ್ಪ, ನಾಗರೂರು ಮುಂತಾದ ಸ್ಥಳಗಳು ಸೇರಿದ್ದವು. ಅವರ ಆಳ್ವಿಕೆಯಲ್ಲಿರುವ ಪ್ರದೇಶವನ್ನು ಗುಡ್ಡಗಾಡು ಪ್ರದೇಶದಿಂದಾಗಿ ಕುಕ್ಕಲನಾಡ್ ಎಂದು ಕರೆಯಲಾಗುತ್ತಿತ್ತು.  ದಾಸನಪುರದ ಮಾರಮ್ಮ ದೇವಸ್ಥಾನಕ್ಕೆ ಸೇರಿದ್ದೆಂದು ತೋರುವ ಈ ಶಾಸನದ ದಿನಾಂಕ ೨೨-೦೯-೧೩೯೮, ಭಾನುವಾರ. ಇದು ಮೂವರು ರಾಜರ ಪತಿಯಾದ ಗಂಡಭೇರುಂಡ ಮತ್ತು ಗಂಡಭೇರುಂಡ ಎಂಬ ಬಿರುದುಗಳನ್ನು ಹೊಂದಿದ್ದ ಜಾಂಕಿಯಣ್ಣ ನಾಯಕ ರಾಮಾನುಜಕೂಟನಿಗೆ ನೀಡಿದ ಧರ್ಮಶಾಸ. ಈ ಶಾಸನವು ರಾಮಾನುಜಪುರದ ದಾಸೋಹಕ್ಕಾಗಿ ಕುಕ್ಕಲನಾಡಿನ ನಾಗರೂರು ಭೂಮಿಯನ್ನು ದಾನ ಮಾಡಿದ್ದನ್ನು ಉಲ್ಲೇಖಿಸುತ್ತದೆ. ಈ ಶಾಸನದ ಕೊನೆಯಲ್ಲಿ ರಾಮಾನುಜಕೂಟನು ದಾಸೋಹವನ್ನು ನಡೆಸಬೇಕೆಂಬ ನಿಬಂಧನೆಯೂ ಇದೆ. ಹಿಂದೆ ರಂಗೇಗೌಡನ ಕ್ಷೇತ್ರ ಎಂದು ಕರೆಯಲ್ಪಡುತ್ತಿದ್ದ ದಾಸನಪುರ ಗ್ರಾಮದ ಪೂರ್ವಕ್ಕೆ ಇರುವ ಮತ್ತೊಂದು ಶಾಸನವು ಕ್ರಿ.ಶ. ೨೧-೮-೧೫೨೩ ​​ಶುಕ್ರವಾರದ ದಿನಾಂಕವನ್ನು ಹೊಂದಿದೆ. ಶ್ರೀ ಕೃಷ್ಣದೇವರಾಯ ಮಹಾರಾಯರು ಕೊಮ್ಮನಾಯಕನಿಗೆ ನಾಯಕತ್ವಕ್ಕಾಗಿ ನೀಡಿದ ಪ್ರದೇಶ ಕುಕ್ಕಲನಾಡ. ಕುಕ್ಕಲನಾಡಿನ ತಿರುವೆಂ(ಕ)ತನಾಥ ದೇವರಿಗಾಗಿ ನಾರಾಯಣ ಪರ್ವವನ್ನು ದಾಸನಪುರದಲ್ಲಿ ನಡೆಸಲು ಮಾಡಿದ ವ್ಯವಸ್ಥೆಯ ಬಗ್ಗೆ ಶಾಸನವು ಹೇಳುತ್ತದೆ.  ಪ್ರಸಿದ್ಧ ಮಣಿ ಪುವಾದ ಮುಖ್ಯ ಕಲ್ಪನೆಯೆಂದರೆ ದಾಸನಪುರದ ಮೊದಲ ಹೆಸರು ರಾಮಾನುಜಪುರ, ಅಲ್ಲಿ ದಾಸರಿಗೆ ನಾಗರೂರು ಗ್ರಾಮದಲ್ಲಿ ಭೂಮಿಯನ್ನು ನೀಡಲಾಯಿತು. ರಾಮಾನುಜಕೂಟ ಎಂದರೆ ರಾಮಾನುಜರ ಶಿಷ್ಯರು ಇಲ್ಲಿದ್ದರು ಮತ್ತು ಕಾಲಾನಂತರದಲ್ಲಿ, ಕ್ರಿ.ಶ. 16 ನೇ ಶತಮಾನದ ವೇಳೆಗೆ ಇದಕ್ಕೆ ದಾಸನಪುರ ಎಂಬ ಹೆಸರು ಬಂದಿತು ಎಂದು ತೋರುತ್ತದೆ. ಪ್ರಸಿದ್ಧ ವಿಜಯನಗರ ರಾಜ ಶ್ರೀ ಕೃಷ್ಣದೇವರಾಯನು ಕೊಮ್ಮನಾಯಕನಿಗೆ ನಾಯಕನಾಗಿ ನೀಡಿದ ಪ್ರದೇಶ ಕುಕ್ಕಲನಾಡು. ಇದು ಅರ್ಕಾವತಿ ನದಿಯ ಬಲದಂಡೆಯಲ್ಲಿರುವ ಗುಡ್ಡಗಾಡು ಪ್ರದೇಶವಾಗಿದ್ದು, ಕುಕ್ಕಲನಾಡಿನ ದಾಸನಪುರದ ತಿರುವೆಂತನಾಥ ದೇವಾಲಯವು ಪ್ರಸಿದ್ಧವಾಗಿತ್ತು. ಕ್ರಿ.ಶ. 1523 ರ ಹೊತ್ತಿಗೆ, ಗ್ರಾಮದ ಹೆಸರು ದಾಸನಪುರ. ಇದರ ವಿಶೇಷವೆಂದರೆ ಇಲ್ಲಿ ನಾರಾಯಣ ಪರ್ವ, ಅಂದರೆ ಪರವ ನಡೆಯುತ್ತಿತ್ತು. ಎರಡೂ ಶಾಸನಗಳ ಭಾಷೆ ಅಶುದ್ಧವಾಗಿರುವುದರಿಂದ ಮತ್ತು ಎರಡೂ ಶಾಸನಗಳ ಕಲ್ಲುಗಳು ಮುರಿದಿರುವುದರಿಂದ, ಶಾಸನದ ಸ್ಪಷ್ಟ ಅರ್ಥವನ್ನು ಅರ್ಥಮಾಡಿಕೊಳ್ಳುವುದು ಕಷ್ಟ. ಕೃಪೆ: ಡಾ. ಎಚ್.ಎಸ್. ಗೋಪಾಲರಾವ್
ಕೆ.ಟಿ.ರಾಠೋಡ

ಕೆ.ಟಿ.ರಾಠೋಡ(ಕುಬಾಸಿಂಗ ತಾರಾಸಿಂಗ ರಾಠೋಡ)ರು ವಿಧಾನ ಸಭೆಯ ಮಾಜಿ ಸದಸ್ಯರು, ಸಚಿವರು ಹಾಗೂ ರಾಜಕೀಯ ಧುರೀಣರು. ವಿಧಾನ ಪರಿಷತ್ ಸದಸ್ಯರಾದ ಪ್ರಕಾಶ ರಾಠೋಡರು ಇವರ ಪುತ್ರರು.

## ಜನನ
ಕೆ.ಟಿ.ರಾಠೋಡರು ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಬೇನಾಳ ಗ್ರಾಮದಲ್ಲಿ ಜನಿಸಿದರು.

## ಶಿಕ್ಷಣ
ರಾಠೋಡರು ಕರ್ನಾಟಕ ವಿಶ್ವವಿದ್ಯಾಲಯದಿಂದ ಬಿ.ಕಾಂ. ಪದವಿ ಪಡೆದು ಸ್ನಾತಕೊತ್ತರ ಕಲಾ ಪದವಿ(ಎಂ.ಎ)ಯೊಂದೊಗೆ ಎಲ್.ಎಲ್.ಬಿ. ಪೂರೈಸಿದ್ದಾರೆ.

## ಬಂಜಾರಾ ಸಮಾಜ
ದೇವರಾಜ ಅರಸುರವರ ಬೆಂಬಲದೊಂದಿಗೆ ಕೆ.ಟಿ. ರಾಠೋಡರು ಬಂಜಾರಾ ಸಮಾಜಕ್ಕೆ ೧೯೭೦ರಲ್ಲಿ ಎಸ್‌ಸಿ ಮೀಸಲಾತಿ ಕಲ್ಪಿಸಲು ಕಾರಣೀಭೂತರಾದರು.

## ನಿರ್ವಹಿಸಿದ ಹುದ್ದೆ
* ಅಖಿಲ ಭಾರತ ಕಾಂಗ್ರೆಸ್ ಸಮಿತಿಯ ಸದಸ್ಯರಾಗಿದ್ದರು.

* ಕೆ.ಟಿ.ರಾಠೋಡರು 1981ರಲ್ಲಿ ಕರ್ನಾಟಕ ರಾಜ್ಯ ಪ್ರದೇಶ ಕಾಂಗ್ರೇಸ್ ಕಮೀಟಿಯ ಅಧ್ಯಕ್ಷರಾಗಿದ್ದವರು. 

* ರಾಠೋಡರು 1972ರಲ್ಲಿ ಕಾಂಗ್ರೇಸ್ ಪಕ್ಷದಿಂದ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ದಿಸಿ ಪ್ರಥಮ ಬಾರಿಗೆ ವಿಧಾನ ಸಭೆಗೆ ಆಯ್ಕೆಯಾದರು.

* ಕೆ.ಟಿ.ರಾಠೋಡರವರು 1972ರಲ್ಲಿ ದೇವರಾಜ ಅರಸುರವರ ಮಂತ್ರಿಮಂಡಳದಲ್ಲಿ ಮೀನುಗಾರಿಕೆ ಸಚಿವರಾಗಿ, ನಂತರ ತೋಟಗಾರಿಕೆ ಮತ್ತು ಸಂಪುಟ ದರ್ಜೆಯ ಸಮಾಜ ಕಲ್ಯಾಣ ಹಾಗೂ ಹಿಂದುಳಿದ ವರ್ಗ ಸಚಿವರಾಗಿ ಕಾರ್ಯನಿರ್ವಹಿಸಿದರು.

* ಕೆ.ಟಿ.ರಾಠೋಡರವರು ಲಂಬಾಣಿ ಸಮುದಯದ ಪ್ರಪ್ರಥಮ ಸಚಿವರಾಗಿದ್ದರು.

* ರಾಠೋಡರು 1978ರಲ್ಲಿ ಕಾಂಗ್ರೇಸ್ ಪಕ್ಷದಿಂದ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ದಿಸಿ ಪರಾಭವಗೊಂಡರು.

## ನಿಧನ
ಕೆ.ಟಿ.ರಾಠೋಡರು 1993ರಲ್ಲಿ ಪರ್ಶಾವಾಯಿನಿಂದ ನಿಧನರಾದರು.

## ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು
ವರ್ಗ:ರಾಜಕೀಯ
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರುವರ್ಗ:ಕರ್ನಾಟಕ ರಾಜಕಾರಣಿಗಳು
ಬಿಡದಿ

**ಬಿಡದಿ :** ಕರ್ನಾಟಕ ರಾಜ್ಯದ ಬೆಂಗಳೂರು ದಕ್ಷಿಣ (ರಾಮನಗರ) ಜಿಲ್ಲೆಯ ತಾಲ್ಲೂಕುಗಳಲ್ಲಿ ಒಂದು, ಬಿಡದಿ ನಗರವು ತಾಲ್ಲೂಕು ಮತ್ತು ಕಸಬಾ ಹೋಬಳಿಯ ಕೇಂದ್ರ ಕೇಂದ್ರವಾಗಿದೆ. 2025ರಲ್ಲಿ ನೂತನ ತಾಲ್ಲೂಕು ಕೇಂದ್ರವಾಗಿ ಘೋಷಣೆಯಾಗಿದೆ.

**ಬಿಡದಿ ** ನಗರವು ಪುರಸಭೆ ಹೊಂದಿರುವ ನಗರ ಪ್ರದೇಶ ಈ ಹಿಂದೆ **ರಾಮನಗರ** ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರವಾಗಿತ್ತು. ಉತ್ತರದಲ್ಲಿ ಮಾಗಡಿ ತಾಲ್ಲೂಕು, ದಕ್ಷಿಣದಲ್ಲಿ ಹಾರೋಹಳ್ಳಿ ತಾಲ್ಲೂಕು, ಪೂರ್ವದಲ್ಲಿ ಕೆಂಗೇರಿ ತಾಲ್ಲೂಕು, ಪಶ್ಚಿಮದಲ್ಲಿ ರಾಮನಗರ ತಾಲ್ಲೂಕುಗಳಿಂದ ಸುತ್ತುವರೆದಿದೆ.

ಬಿಡದಿ ಪುರಸಭೆಯನ್ನು ಹೊಂದಿರುವ ನಗರ
ಉತ್ತರಹಳ್ಳಿ

**ಉತ್ತರಹಳ್ಳಿ** ನಗರವು ಬೆಂಗಳೂರು ಜಿಲ್ಲೆಯ ಕೆಂಗೇರಿ ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರ.
ಮಾರಾಟ

**ಮಾರಾಟ** (**ವಿಕ್ರಯ**) ಎಂದರೆ ಮಾರುವುದು ಅಥವಾ ಒಂದು ನಿರ್ದಿಷ್ಟ ಕಾಲಾವಧಿಯಲ್ಲಿ ಮಾರಲಾದ ಸರಕುಗಳು ಅಥವಾ ಸೇವೆಗಳಿಗೆ ಸಂಬಂಧಿಸಿದ ಚಟುವಟಿಕೆಗಳು.

ಮಾರಾಟಗಾರ, ಅಥವಾ ಸೇವೆಗಳು ಅಥವಾ ಸರಕುಗಳನ್ನು ಒದಗಿಸುವವನು, ಸ್ವಾಧೀನ, ವಶಪಡಿಸಿಕೊಳ್ಳುವಿಕೆ, ವಿನಂತಿ ಅಥವಾ ಮಾರಾಟದ ಸ್ಥಳದಲ್ಲಿ ಖರೀದಿಸುವವನೊಂದಿಗೆ ನೇರ ಸಂಭಾಷಣೆಗೆ ಪ್ರತಿಯಾಗಿ ಮಾರಾಟವನ್ನು ಪೂರ್ಣಗೊಳಿಸುತ್ತಾನೆ. ವಸ್ತುವಿನ ಹಕ್ಕಿನ ವರ್ಗಾವಣೆ, ಮತ್ತು ಬೆಲೆಯ ಇತ್ಯರ್ಥವಾಗುತ್ತದೆ. ಇದರಲ್ಲಿ ವಸ್ತುವಿನ ಒಡೆತನದ ವರ್ಗಾವಣೆಯಾಗುವ ಬೆಲೆಯ ಒಪ್ಪಂದವಾಗುತ್ತದೆ. ಮಾರುವವನು (ಖರೀದಿಸುವವನಲ್ಲ) ಸಾಮಾನ್ಯವಾಗಿ ಮಾರಾಟವನ್ನು ನೆರವೇರಿಸುತ್ತಾನೆ ಮತ್ತು ಇದು ಸಂದಾಯದ ಕರ್ತವ್ಯದ ಮುನ್ನವೇ ಪೂರ್ಣಗೊಳ್ಳಬಹುದು. ಪರೋಕ್ಷ ಸಂವಹನದ ಸಂದರ್ಭದಲ್ಲಿ, ಮಾಲೀಕನ ಪರವಾಗಿ ಸರಕುಗಳು ಅಥವಾ ಸೇವೆಯನ್ನು ಮಾರಾಟ ಮಾಡುವ ವ್ಯಕ್ತಿಯನ್ನು **ಮಾರಾಟಗಾರ** ಅಥವಾ **ಮಾರಾಟಗಾರ್ತಿ** ಎಂದು ಕರೆಯಲಾಗುತ್ತದೆ. ಹಲವುವೇಳೆ ಇದು ಅಂಗಡಿಯಲ್ಲಿ ಸರಕುಗಳನ್ನು ಮಾರುವವರನ್ನು ಸೂಚಿಸುತ್ತದೆ.

## ಉಲ್ಲೇಖಗಳು 
ವರ್ಗ:ಮಾರಾಟ ವ್ಯವಸ್ಥೆ
ಕೆಂಪು ಉತ್ತರಣಿ

## **ರಕ್ತ ಪಾಮಾರ್ಗ  (ಕೆಂಪು ಉತ್ತರಣಿ)**
### ವಿವಿಧ ಹೆಸರುಗಳು
ವಾಶೀರ, ವೃತಫಲ, ಧಾಮಾಗರ್, ಕಪಿಪಿಪ್ಪಲೀ,
### ಇತರ ಹೆಸರುಗಳು
ದುಗ್ದನಿಕಾ,ರಕ್ತವಿಟ,ಕಲ್ಪಪತ್ರಕಾ,ಅಧಾಮಾರ್ಗವ,ಪ್ರಥ್ಯಕಂಠೀಣಿ,ಖರಂಛದ,ಕೂಟ,ಮರ್ಕಟ ಪಿಪ್ಲಲೀ,ದುರರಭಿಗ್ರಹ 
### ವಿವಿಧ ಭಾಷೆಗಳಲ್ಲಿ
*ಸಂಸ್ಕೃತ: ರಕ್ತಪಾಮಾರ್ಗ;
*ಹಿಂದೀ: ಲಾಲ್ ಚಿರಾಜಿರಾ;
*ಕನ್ನಡ: ಕೆಂಪು ಉತ್ತರಣಿ;
*ಬಂಗಾಳಿ: ರಂಗಲಿಪಾಂಗ;
*ಮರಾಠಿ: ಲಾಲ್ ಅಧಾಡಾ;
*ಲ್ಯಾಟಿನ್: Achyranthas aspera ; 
### ರಾಜನಿಘಂಟು
ಎರಡೂ ವಿಧದ ಉತ್ತಣಿ:
ಕಡುವಾಗಿದ್ದು, ರಕ್ತಶೊಧಕ,ಗುಣಗಳನ್ನು ಹೊಂದಿವೆ:
### ಟಿಪ್ಪಣಿ
ಉತ್ತರಣಿ ಬೀಜದ ಗಾತ್ರವು ಬಲು ಕಿರಿದು ಕೆಂಪು ಉತ್ತರಣಿಯ ಹೂವು ಹಳದಿ ಬಣ್ಣ ಹೊಂದಿದೆ:

## **ಗುಣ ಧರ್ಮ**
ಸ್ವಲ್ಪ ಕಹಿ, ತೀತಲ,ಮಲಸ್ತಂಭಕ,ವಮನಜನಕ,ವಿಷ,ರೂಕ್ಷ ಹಾಗೂ ವೃಣ,ವಾತ ಹಾಗೂ ಕಫ-ಇವುಗಳುನೂ ದೂರಮಾದುವುದು.

### **Reffrence**
ಪುಸ್ತಕದ ಬಗ್ಗೆ ಮಾಹಿತಿ 
ಗ್ರಂಥಾಲಯದ ಹೆಸರು 
.

## ಉಲ್ಲೇಖಗಳು 
ವರ್ಗ:ಔಷಧೀಯ ಸಸ್ಯಗಳು
ಹರಿಣಿ ಜೀವಿತಾ

ಹರಿಣಿ ಜೀವಿತಾರವರು ಭಾರತೀಯ ಭರತನಾಟ್ಯ ಕಲಾವಿದೆ. ಮೂಲತಹ ತಮಿಳುನಾಡಿನವರು.
thumb|ಹರಿಣಿ ಜೀವಿತಾ
## ಜನನ
ಇವರು ಜನವರಿ ೧೬ ೧೯೯೫ರಂದು ತಮಿಳುನಾಡಿನಲ್ಲಿ ಜನಿಸಿದರು.
## ಶಿಕ್ಷಣ
ಹರಿಣಿ ಸಾಹಿತ್ಯದಲ್ಲಿ ಬಿ.ಎ ಪದವಿಯನ್ನು ಮುಗಿಸಿದ್ದಾರೆ.
## ನೃತ್ಯಜೀವನ
ಇವರು ಭರತನಾಟ್ಯವನ್ನು ತಮ್ಮ ಆರನೇ ವಯಸ್ಸಿನಲ್ಲಿ, ಶ್ರೀದೇವಿ ನೃತ್ಯಾಲಯದಲ್ಲಿ ಕಲಿಯಲು ಆರಂಭಿಸಿದರು. ಇವರ ಗುರು ಶ್ರೀಮತಿ ಶೀಲಾ ಉನ್ನೀಕೃಷ್ಣನ್.
## ಪ್ರಶಸ್ತಿಗಳು
*೨೦೧೦ರಲ್ಲಿ ರಾಷ್ಟೀಯ ಬಾಲಭವನವು ಇವರಿಗೆ ಬಾಲಶ್ರೀ ಬಿರುದನ್ನು ನೀಡಿ ಗೌರವಿಸಿದೆ.,
*ಉತ್ತಮ ನರ್ತಕಿಯೆಂದು ರಂಜನಿ ರಾಜನ್ ಪ್ರಶಸ್ತಿ.
*ಜಯ ಟಿವಿಯ ತಕಧಿಮಿ ತ ಕಾರ್ಯಕ್ರಮದಲ್ಲಿ ಮೊದಲ ಸ್ಥಾನ ಗಳಿಸಿದ್ದಾರೆ.
*೨೦೦೫ರಲ್ಲಿ ಶಿವಾ ಆರ್ಟ್ಸ್ ಅಕಾಡೆಮಿಯಲ್ಲಿ ನೆಡೆದ ಸ್ಪರ್ಧೆಯಲ್ಲಿ ಪ್ರಥಮ ಸ್ಥಾನ.
*ಜಯ ವಿದ್ಯಾ ಕಲಿಕಾ ಕೇಂದ್ರದಲ್ಲಿ ನೆಡೆದ ಭರತನಾಟ್ಯ ಸ್ಪರ್ಧೆಯಲ್ಲಿ ಪ್ರಥಮ ಸ್ಥಾನ.
*ಅಖಿಲ ಭಾರತ ಮಟ್ಟದಲ್ಲಿ ಕನಕ ಸಭಾ ಪ್ರಶಸ್ತಿ ಗಳಿಸಿದ್ದಾರೆ.

## ಛಾಯಾಚಿತ್ರ
thumb

## ಉಲ್ಲೇಖ
ವರ್ಗ:ನೃತ್ಯ ಕಲಾವಿದರು
ಪ್ರಸನ್ನ ಸಂತೇಕಡೂರು

**ಪ್ರಸನ್ನ ಸಂತೇಕಡೂರು**

ಡಾ. ಪ್ರಸನ್ನ ಸಂತೇಕಡೂರು ಸಮಕಾಲೀನ ಕನ್ನಡ ಕಥೆಗಾರ ಹಾಗೂ ವಿಜ್ಞಾನಿ. ಇವರು ಮೂಲತಃ ಶಿವಮೊಗ್ಗ ಸಮೀಪದ ಸಂತೇಕಡೂರಿನವರು. ಇವರ ಸು ಕಾದಂಬರಿ ಸಮಕಾಲೀನ ಕನ್ನಡ ಸಾಹಿತ್ಯದಲ್ಲಿ ಒಂದು ಅನನ್ಯ ಕೃತಿ. ಅಪಾರವಾದ ವಿಮರ್ಶೆಗೊಳಪಟ್ಟ ಈ ಕೃತಿ ಅಷ್ಟೇ ಜನಪ್ರಿಯತೆಯನ್ನು ಗಳಿಸಿದೆ. ಇದರಲ್ಲಿ ವಿಜ್ಞಾನ, ತತ್ವಶಾಸ್ತ್ರ, ರಾಜಕೀಯ, ಸಾಮಾಜಿಕ ಆಯಾಮಗಳೆಲ್ಲಾ ಸೇರಿಕೊಂಡಿವೆ. ಜೊತೆಗೆ ಮಾಯಾವಾಸ್ತವತೆ, ಅಸ್ತಿತ್ವವಾದ, ಪ್ರಜ್ಞಾಪ್ರವಾಹ ಪ್ರಕ್ರಿಯೆಯನ್ನು ಒಳಗೊಂಡಿದೆ.  ಇವರು "ಮಾಯಾಪಂಜರ" ಎಂಬ ಕಥಾಸಂಕಲನ ಮತ್ತು "ಎತ್ತಣ ಅಲ್ಲಮ ಎತ್ತಣ ರಮಣ?" ಎಂಬ ಅಲ್ಲಮ ಪ್ರಭು ಮತ್ತು ರಮಣ ಮಹರ್ಷಿಗಳ ಅಧ್ಯಾತ್ಮ ಮತ್ತು ತತ್ವಶಾಸ್ತ್ರದ ಜೀವನವನ್ನ ಕುರಿತು ಒಂದು ಕೃತಿಯನ್ನ ಕೂಡ ಬರೆದಿದ್ದಾರೆ. ಉತ್ತರ ಕ್ಯಾಲಿಫೋರ್ನಿಯಾ ಕನ್ನಡ ಕೂಟದವರು ಆಯೋಜಿಸಿದ್ದ ಕಥಾ ಸ್ಪರ್ಧೆಯಲ್ಲಿ(ಸ್ವರ್ಣಸೇತು) ಇವರ "ಹೂಗುಚ್ಛ" ಕತೆಗೆ ಮೊದಲ ಬಹುಮಾನ ಬಂದಿದೆ. ಈ ಕತೆ ಇವರ ಮಾಯಾಪಂಜರ ಕಥಾಸಂಕಲನದಲ್ಲಿ "ಒಲವೇ ಜೀವನ ಸಾಕ್ಷಾತ್ಕಾರ" ಎಂಬ ಶೀರ್ಷಿಕೆಯಲ್ಲಿ ಪ್ರಕಟವಾಗಿದೆ. ಇವರು ಶಿವಮೊಗ್ಗದ ಸಹ್ಯಾದ್ರಿ ವಿಜ್ಞಾನ ಕಾಲೇಜಿನಲ್ಲಿ ಬಿಎಸ್ಸಿ ಪದವಿ, ಮೈಸೂರು ವಿಶ್ವವಿದ್ಯಾನಿಲಯದಿಂದ ಜೈವಿಕ ತಂತ್ರಜ್ಞಾನದಲ್ಲಿ ಸ್ನಾತಕೋತ್ತರ ಮತ್ತು ಡಾಕ್ಟರೇಟ್ ಪದವಿಯನ್ನು ಪಡೆದು ಸುಮಾರು ಹತ್ತು ವರ್ಷಗಳ ಕಾಲ ಅಮೇರಿಕಾದಲ್ಲಿ ನೆಲೆಸಿದ್ದರು. ಮೊದಲು ವರ್ಜಿನೀಯಾ ಸಂಸ್ಥಾನದ ರಿಚ್ಮಂಡ್ ನಗರದ ವರ್ಜಿನೀಯಾ ಕಾಮನ್ ವೆಲ್ತ್ ವಿಶ್ವವಿದ್ಯಾನಿಲಯದಲ್ಲಿ ಪೋಸ್ಟ್ ಡಾಕ್ಟೋರಲ್ ಫೆಲೋ ಆಗಿ ನಂತರ ಅಲ್ಲಿಯೇ  ಹಂಟರ್ ಹೊಲ್ಮ್ ಮ್ಯಾಕ್ವಾಯಿರ್ ಸಂಶೋಧನಾ ಕೇಂದ್ರ ಮತ್ತು ವರ್ಜಿನೀಯಾ ಕಾಮನ್ ವೆಲ್ತ್ ವಿಶ್ವವಿದ್ಯಾನಿಲಯದಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿದ್ದರು. ಇತ್ತೀಚೆಗೆ ಇವರು ಭಾರತ ಸರ್ಕಾರದ ಜೈವಿಕ ತಂತ್ರಜ್ಞಾನ ಇಲಾಖೆಯಿಂದ ವಿದೇಶಗಳಲ್ಲಿರುವ ಭಾರತೀಯ ಪ್ರತಿಭಾವಂತ ವಿಜ್ಞಾನಿಗಳಿಗೆ ಕೊಡಲ್ಪಡುವ ಹೆಸರಾಂತ ರಾಮಲಿಂಗಸ್ವಾಮಿ ಫೆಲೋಶಿಪನ್ನು ಪಡೆದು ಮಾತೃಭೂಮಿಗೆ ಹಿಂತಿರುಗಿ ತಮ್ಮ ಸಂಶೋಧನೆಯನ್ನ ಮೈಸೂರಿನ ಜೆ.ಎಸ್.ಎಸ್ ಉನ್ನತ ಶಿಕ್ಷಣ ಸಂಸ್ಥೆಯ ವೈದ್ಯಕೀಯ ಮಹಾವಿದ್ಯಾಲಯದ ಸೆಂಟರ್ ಆಫ್ ಎಕ್ಸೆಲೆನ್ಸ್ ಇನ್ ಮಾಲಿಕ್ಯುಲರ್ ಬಯಾಲಜಿ ಅಂಡ್ ರಿಜೆನೆರೇಟಿವ್ ಮೆಡಿಸಿನ್ (Center of Excellence in Molecular Biology and Regenerative Medicine (CEMR)) ಮತ್ತು ಜೀವರಸಾಯನ ಶಾಸ್ತ್ರ ವಿಭಾಗದಲ್ಲಿ ಸಹ  ಪ್ರಾಧ್ಯಾಪಕರಾಗಿ ಮುಂದುವರೆಸಿದ್ದಾರೆ.

ಕಳೆದ ಹದಿನೈದು ವರ್ಷಗಳಿಂದ ಕ್ಯಾನ್ಸರ್ ಅದರಲ್ಲೂ ಲಿವರ್ ಕ್ಯಾನ್ಸರಿಗೆ ಸಂಬಂಧ ಪಟ್ಟ ಹಲವಾರು ಮಹತ್ತರವಾದ ಲೇಖನಗಳನ್ನ ಪ್ರಕಟಿಸಿ ಅಮೆರಿಕಾದಲ್ಲಿ ನೆಲೆಸಿರುವ ಭಾರತೀಯ ಮೂಲದ ಕ್ಯಾನ್ಸರ್ ವಿಜ್ಞಾನಿಗಳ ಒಕ್ಕೂಟದಿಂದ ಯುವ ವಿಜ್ಞಾನಿ ಪ್ರಶಸ್ತಿ, ಅಮೆರಿಕಾದ ಕ್ಯಾನ್ಸರ್ ಅಸೋಸಿಯೇಷನಿಂದ ಸ್ಕಾಲರ್ ಇನ್ ಟ್ರೈನಿಂಗ್ ಪ್ರಶಸ್ತಿ, ಮ್ಯಾಸ್ಸಿ ಕ್ಯಾನ್ಸರ್ ಸೆಂಟರಿನಿಂದ ಎಕ್ಸೆಲೆನ್ಸ್ ಇನ್ ಕ್ಯಾನ್ಸರ್ ರಿಸರ್ಚ್ ಅವಾರ್ಡ್ ಪಡೆದಿರುತ್ತಾರೆ.

**ಕೃತಿಗಳು**

**1. ಮಾಯಾಪಂಜರ** (ಕಥಾಸಂಕಲನ) 

**2. ಎತ್ತಣ ಅಲ್ಲಮ ಎತ್ತಣ ರಮಣ?**

**3. ಸು (ಕಾದಂಬರಿ)**

**4. ಬಾಲಕ ಮತ್ತು ಕಾರಂತಜ್ಜ**

**ಉಲ್ಲೇಖಗಳು**

1) ‘ಸು’ಎಂಬ ಅನಂತ ಯಾತ್ರಿಕ : ಕಾದಂಬರಿ ಕುರಿತ ಅನಿಸಿಕೆಗಳ ಸಂಕಲನ.  https://www.kannadaprabha.in/special-news/-su-the-infinite-pilgrim-a-collection-of-impressions-on-the-novel/articleshow-aw8i1qt

2) ಬಾಲಕ ಮತ್ತು ಕಾರಂತಜ್ಜ, ಪ್ರಸನ್ನ ಸಂತೇಕಡೂರು, ಆಂದೋಲನ ದಿನ ಪತ್ರಿಕೆ. https://andolana.in/districts/mysore/a-boy-and-karanth/

2) K B Ganapathy ಪ್ರಸನ್ನ ಸಂತೇಕಡೂರು (June 24th 2019). "ಎತ್ತಣ ಅಲ್ಲಮ ಎತ್ತಣ ರಮಣ?". *ಪ್ರಸನ್ನ ಸಂತೇಕಡೂರು*. Mysore, India. Mysore Mithra and Star Of Mysore. p. 3. Retrieved 11 ಜುಲೈ 2019.

3)  ಪ್ರಜಾವಾಣಿ (June 24 2019). "ಪ್ರಸನ್ನಸಂತೇಕಡೂರು ಅವರ ಮಾಯಾಪಂಜರ". *ಮಾಯಾಪಂಜರ*. Bangalore. Deccan Herald and Prajaavani. pp. 4–4. 

4) ವಿಜಯವಾಣಿ ಜೂನ್ ೨೧, ೨೦೧೯. ಶಿವಮೊಗ್ಗ ಆವೃತ್ತಿ
ರವೀಶ್ ಕುಮಾರ್

**ರವೀಶ್ ಕುಮಾರ್ ** (ರವೀಶ್ ಕುಮಾರ್ ಪಾಂಡೆ) ಭಾರತೀಯ ಟೆಲಿವಿಷನ್ ಮಾಧ್ಯಮದ ಕಾರ್ಯಕ್ರಮ ನಿರೂಪಕ.  ಬರಹಗಾರ, ಜರ್ನಲಿಸ್ಟ್, ಮೀಡಿಯಾದ ವಿಶೇಷಜ್ಞ, ಭಾರತೀಯ ರಾಜಕಾರಣ ಮತ್ತು ಸಮಾಜದ ಹಲವು ಸಮಸ್ಯೆಗಳನ್ನು ವಿಶ್ಲೇಷಿಸುತ್ತಾ ಬಂದಿದ್ದಾರೆ. NDTV (ಇಂಡಿಯಾದ) ಮ್ಯಾನೇಜಿಂಗ್ ಎಡಿಟರ್ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. NDTV ಯ ಹಿಂದಿ ಭಾಷೆಯ ನ್ಯೂಸ್ ನೆಟ್ ವರ್ಕ್ ನಲ್ಲಿ ಸಕ್ರಿಯರಾಗಿ ದುಡಿಯುತ್ತಿದ್ದಾರೆ. ಹಲವಾರು ಕಾರ್ಯಕ್ರಮಗಳನ್ನು ಹೋಸ್ಟ್ ಮಾಡಿದ್ದಾರೆ. ಪ್ರೈಮ್ ಟೈಮ್,ಹಮ್ ಲೋಗ್,ರವೀಶ್ ಕಿ ರಿಪೋರ್ಟ್  
## ಜನನ
**ರವೀಶ್**, ಬಿಹಾರದ ಮೋತಿಹರಿಯಲ್ಲಿ  ೫ ಡಿಸೆಂಬರ್, ೧೯೭೪  ರಂದು  ಜನಿಸಿದರು. ಹೈಸ್ಕೂಲ್ ಪಾಟ್ನ ದ, ಲಾಯೋಲ ಹೈ ಸ್ಕೂಲ್ ನಲ್ಲಿ. ದೆಹಲಿಯಲ್ಲಿ ಮುಂದಿನ ವಿದ್ಯಾಭ್ಯಾಸ. ದೇಶಬಂಧು ಕಾಲೇಜ್ (ದೆಹಲಿ ವಿಶ್ವ ವಿದ್ಯಾಲಯ) ಪತ್ರಿಕೋದ್ಯಮದಲ್ಲಿ ಇಂಡಿಯನ್ ಇನ್ಸ್ಟಿ ಟ್ಯೂಟ್ ಆಫ್ ಮಾಸ್ ಕಮ್ಯುನಿಕೇಶನ್ ಸ್ನಾತಕೋತ್ತರ ಪದವಿ ಗಳಿಸಿದರು ಬಿ.ಎ. (ಇತಿಹಾಸ), ದೇಶಬಂಧು ಕಾಲೇಜ್ , ಎಮ್.ಎ (ಇತಿಹಾಸ), ದೇಶಬಂಧು ಕಾಲೇಜ್,ಎಮ್.ಫಿಲ್ (ದೆಹಲಿ ವಿಶ್ವವಿದ್ಯಾಲಯ)  ಪೋಸ್ಟ್ ಗ್ರಾಜುಯೇಟ್ ಡಿಪ್ಲೊಮ ಇನ್ ಜರ್ನಲಿಸಮ್, (ಐ.ಐ.ಎಮ್.ಸಿ)
## ವೈಯಕ್ತಿಕ ಜೀವನ
ನಾರಾಯಣ ದಾಸಗುಪ್ತಾ ರ ಜೊತೆ ವಿವಾಹವಾದರು, ಅವರು ಲೇಡಿ ಶ್ರೀರಾಮ್ ಕಾಲೇಜ್ ನಲ್ಲಿ ಇತಿಹಾಸವನ್ನು ಕಲಿಸುತ್ತಿದ್ದರು.
## ಪುಸ್ತಕಗಳು
* ಇಷ್ಕ್ ಮೇ ಶಹರ್ ಹೋನಾ 
* ದೇಖ್ತೆ ರಹಿಯೇ 
* ರವೀಶ್ ಪಂತಿ. 
* ದ ಫ್ರಿ ವಾಯ್ಸ್ (On Democracy, Culture and the Nation)
## ಪ್ರಶಸ್ತಿಗಳು
# ೨೦೧೦ ರಲ್ಲಿ ಪ್ರತಿಷ್ಠಿತ ಗಣೇಶ್ ಶಂಕರ್ ವಿದ್ಯಾರ್ಥಿ ಪ್ರಶಸ್ತಿ, ಹಿಂದಿ ಭಾಷೆಯಲ್ಲಿ 'ಪತ್ರಿಕಾ ಮಾತು' ರಾಷ್ಟ್ರಪತಿಯವರಿಂದ, 
# ೨೦೧೪ ರಲ್ಲಿ ceived the prestigious Ganesh Shankar Vidyarthi Award for Hindi Journalism and Creative Literature for 2010 from the President of India (awarded in 2014).
# honoured with the Ramnath Goenka Excellence in Journalism Award for the Journalist of the Year in 2013 and 2017 for the broadcast category in Hindi language.a great indian journalist.[10
# ಇಂಡಿಯನ್ ಎಕ್ಸ್ ಪ್ರೆಸ್ ಪತ್ರಿಕೆ, ೨೦೧೬ ರಲ್ಲಿ ಪ್ರಾಯೋಜಿಸಿ ತಯಾರಿಸಿದ ೧೦೦ ಅತ್ಯಂತ ಪ್ರಭಾವಿ ಭಾರತೀಯರ ಪಟ್ಟಿಯಲ್ಲಿ, 
# ಬೆಸ್ಟ್ ಜರ್ನಲಿಸ್ಟ್ ಪ್ರಶಸ್ತಿ, best 2016 ರ ಸಾಲಿನ ಮುಂಬಯಿ ಪ್ರೆಸ್ ಕ್ಲಬ್ ಬತಿಯಿಂದ ಮಾರ್ಚ್, 2017,
# ಮೊದಲ ಕುಲ್ದೀಪ್ ನಾಯರ್ ಜರ್ನಲಿಸಂ ಪ್ರಶಸ್ತಿ,  
# ರವೀಶ್ ಕುಮಾರ್ ೨೦೧೯ ರ, ರಾಮನ್ ಮ್ಯಾಗ್ಸೆಸೆ ಪ್ರಶಸ್ತಿ ಗಳಿಸಿದರು.

## ಉಲ್ಲೇಖಗಳು

ವರ್ಗ: ಟೆಲಿವಿಶನ್ ಕಾರ್ಯಕ್ರಮ ನಿರೂಪಕ
ನರವಲು(ಅಗ್ನಿಮಂಥ)

ಸುಮಾರು ಎತ್ತರ ಬೆಳೆಯುವ ಪೊದೆ, ಮೃದುವಾದ ಮತ್ತು ನೀಳವಾದ ರೋಮಗಳಿಂದ ಕವಲುಗಳು ಕೂಡಿರುತ್ತವೆ. ಎಲೆಗಳು ಸುಂದರವಾಗಿದ್ದು ಅಂಚು ಚಿತ್ತಾಕಾರವಾಗಿರುತ್ತದೆ. ಎಲೆ ಕವಲೊಡನೆ ಕೂಡುವ ಕಡೆ ಬಗ್ಗಿರುವ ಅಂಗವಿರುತ್ತದೆ ಮತ್ತು ಈ ಭಾಗದಿಂದ ಪುಷ್ಪಗುಚ್ಛ ಹುಟ್ಟುತ್ತದೆ. ಕೇಸರಗಳು ಹೂದಳಕ್ಕಿಂತ ಚಿಕ್ಕದಾಗಿರುತ್ತದೆ ಮತ್ತು ಬಂಗಾರದ ಹಳದಿ ಬಣ್ಣವನ್ನು ಹೊಂದಿರುತ್ತದೆ. ಹೂವುಗಳ ಒಗರು, ಕಾಯಿಯಲ್ಲಿ ಸಾಮಾನ್ಯವಾಗಿ ನಾಲ್ಕು ಬೀಜಗಳು ಇರುತ್ತದೆ. ಇವುಗಳು ನುಣುಪಾಗಿದ್ದು ಚೂಪಾದ ಮೂಲೆಗಳನ್ನು ಹೊಂದಿ ಕಂದು ಬಣ್ಣದ್ದಾಗಿರುತ್ತವೆ. ಈ ಬೀಜದಲ್ಲಿ ಅತಿ ಸುವಾಸನೆಯುಳ್ಳ ಮತ್ತು ಶೀಘ್ರವಾಗಿ ಹಾನಿಯಾಗಿ ಹೋಗುವ ತೈಲವಿರುತ್ತದೆ. ಅಗ್ನಿಮಂಥವನ್ನು ಅಗ್ನಿಮಂಥಕ್ವಾಥ ಮತ್ತು ದಶಮೂಲಾರಿಷ್ಟದಲ್ಲಿ ಉಪಯೋಗಿಸುತ್ತಾರೆ.

## ಸರಳ ಚಿಕಿತ್ಸೆಗಳು
ಎಲ್ಲಾ ವ್ಯಾಧಿಗಳನ್ನು ಶಮನಗೊಳಿಸುವ ಹಾಗೂ ಪಿತ್ತವನ್ನು ಶಾಂತ ಗೊಳಿಸುವ ಗುಣವಿದೆ. ರುಚಿ, ಕಾಸಾ, ಶ್ವಾಸ, ಅಜೀರ್ಣ, ಹೊಟ್ಟೆಶೂಲೆ, ವಾತ, ಮೂತ್ರದಲ್ಲಿ ಕಲ್ಲು ಪ್ರಮೇಹ, ಸನ್ನಿವಾತ ಮುಂತಾದ ವ್ಯಾಧಿಗಳನ್ನು ಪರಿಹರಿಸುವುದರಲ್ಲಿ ದಶಮೂಲಾರಿಷ್ಟದ ಪಾತ್ರ ಮಹತ್ವವಾದುದು. ಇದರ ಕ್ರಮಬದ್ದವಾದ ಸೇವನೆಯಿಂದ ಶರೀರದಲ್ಲಿ ವರ್ಣ ಮತ್ತು ಜಲ ವೃದ್ಧಿಯಾಗುತ್ತದೆ.

### ಮೂತ್ರನಾಳದಲ್ಲಿ ಕಲ್ಲು
ನೆಗ್ಗಿಲ ಮುಳ್ಳು, ಶುಂಟಿ, ನರವಲು ಚಕ್ಕೆ, ಪಾಷಾಣ ಬೇಧಿ, ಇವುಗಳ ಸಮತೂಕ ಹಾಕಿ ಅಷ್ಟಾಂಶ ಕಷಾಯ ಮಾಡುವುದು. ಈ ಕಷಾಯ ಎರಡು ಟೀ ಚಮಚದಲ್ಲಿ ಯವಕ್ಷಾರ ಸೇರಿಸಿ ದಿನಕ್ಕೆ ಎರಡು ಬಾರಿ ಸೇವಿಸುವುದು.

### ಸಕಲ ವಿಧವಾದ ಶುಲೆಗಳಿಗೆ
ನೆಲಗುಳ್ಳದ ಎಲೆ, ನರವಲು ಚಕ್ಕೆ ಸಮಪ್ರಮಾಣದಲ್ಲಿ ಸೇರಿಸಿ ನುಣ್ಣಗೆ ಅರೆದು ಸೇರಿಸಿ ಚತುರಾಂಶ ಕಷಾಯ ಮಾಡುವುದು. ಈ ಕಷಾಯಕ್ಕೆ ಸ್ವಲ್ಪ ಸೈಂಧವ ಲವಣ ಮತ್ತು ಎಳ್ಳೆಣ್ಣೆ ಹಾಕಿ ಒಲೆಯ ಮೇಲೆ ಇಟ್ಟು ನಿಧಾನವಾಗಿ ಕಾಯಿಸುವುದು. ನೀರೆಲ್ಲಾ ಇಂಗಿ ಹೋದ ಮೇಲೆ ಎಣ್ಣೆಯನ್ನು ಶೋಧಿಸಿ ಶೇಖರಿಸುವುದು. ಇದರಿಂದ ಮೂತ್ರನಾಳದಲ್ಲಿರುವ ಕಲ್ಲು ಬಿದ್ದು ಹೋಗುತ್ತದೆ.

### ತಲೆ ಶೂಲೆ ಮತ್ತು ಪೀನಸಿ ರೋಗ(ಮೂಗಿಗೆ ವಾಸನೆ ತಿಳಿಯದೇ ಇರುವುದು)
ಚಿತ್ರಮೂಲದ ಬೇರು, ಉತ್ತರಾಣಿ ಬೇರು, ತಗ್ಗಿ ಚಕ್ಕೆ, ನರವಲು ಚಕ್ಕೆ, ಹೊಂಗೆ ಚಕ್ಕೆ ಮತ್ತು ಶತಾವರಿ ತಲಾ 5-5 ಗ್ರಾಂ ಸೇರಿಸಿ ಚೆನ್ನಾಗಿ ಜಜ್ಜಿ ಚತುರಾಂಶ ಕಷಾಯ ಮಾಡಿ  ವೇಳೆಗೆ ನಾಲ್ಕು ಟೀ ಚಮಚ ಸೇವಿಸುವುದು.

### ಮಕ್ಕಳ ಜ್ವರ ಮತ್ತು ಕೆಮ್ಮಿನಲ್ಲಿ
ಮಲೆನಾಡಿನಲ್ಲಿ ಹಳ್ಳಿಗಳ ಕಡೆ ನರವಲು ಗಿಡ ಎಲೆಗಳನ್ನು ಬಟ್ಟೆಯಲ್ಲಿ ಬಿಗಿಯಾಗಿ ಗಂಟು ಕಟ್ಟಿ ಕೊರಳಿಗೆ ಹಾಕುತ್ತಾರೆ. ಇದರಿಂದ ಮಕ್ಕಳಿಗೆ ಕೆಮ್ಮು ಮತ್ತು ಜ್ವರ ಬರುವುದಿಲ್ಲ ಎಂಬ ನಂಬಿಕೆ ಇದೆ.

### ಮಕ್ಕಳ ಹೊಟ್ಟೆ ಉಬ್ಬರಕ್ಕೆ
ನರವಲು ಗಿಡದ ಹಸಿ ಎಲೆಗಳನ್ನು ತಂದು ಚೆನ್ನಾಗಿ ಜಜ್ಜಿ ಮಗುವಿನ ಮೂಗಿಗೆ ವಾಸನೆ ಹಿಡಿಯುವುದು.

### ಕಘದ ಜ್ವರದಲ್ಲಿ
ನರವಲು ಮರದ ಚಕ್ಕೆಯನ್ನು ತಂದು ಚೆನ್ನಾಗಿ ಜಜ್ಜಿ ಒಂದು ಬಟ್ಟಲು ನೀರಿನಲ್ಲಿ ಹಾಕಿ ಕಷಾಯ ಮಾಡುವುದು. ಎರಡು ಟೀ ಚಮಚ ಈ ಕಷಾಯಕ್ಕೆ ಎರಡು ಟೀ ಚಮಚ ಜೇನು ಸೇರಿಸಿ ದಿನಕ್ಕೆ ಒಂದು ವೇಳೆ ಸೇವಿಸುವುದು.

### ದಶಮೂಲಾರಿಷ್ಟ
ಪ್ರಸಿದ್ದ ಆಯುರ್ವೇದ ಔಷಧಿ ತಯಾರಕರಿಂದ ತಯಾರಾದ ದಶಮೂಲಾರಿಷ್ಟವು ಔಷಧಿ ಅಂಗಡಿಗಳಲ್ಲಿ ದೊರೆಯುವುದು. ಇದರ ಸೇವನೆಯಿಂದ ಸಂಗ್ರಹಿಣಿ, ಅರುಚಿ, ಕೆಮ್ಮು, ದಮ್ಮು, ಶೀತ, ಅಜೀರ್ಣ ಪರಿಹಾರವಾಗಿ ಬಲ ಮತ್ತು ಶಕ್ಥಿ ನೀಡುವುದು. ಎಲ್ಲಾ ವಯಸ್ಸಿನವರು ಉಪಯೋಗಿಸಬಹುದಾದ ಸರಳ ಮತ್ತು ಪರಿಣಾಮಕಾರಿ ಔಷಧಿ.

## ಉಲೇಖ
ವರ್ಗ:ಔಷಧೀಯ ಸಸ್ಯಗಳು
ವಿಶ್ವೇಶ್ವರ ಹೆಗಡೆ ಕಾಗೇರಿ

**ವಿಶ್ವೇಶ್ವರ ಹೆಗಡೆ ಕಾಗೇರಿ**  ಕರ್ನಾಟಕದ ಭಾರತೀಯ ಜನತಾ ಪಕ್ಷದ ಮುಖಂಡರಾಗಿದ್ದಾರೆ. ಅವರು ಸತತ ಆರನೇ ಬಾರಿಗೆ ಶಾಸಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ಕರ್ನಾಟಕದ ಭಾರತೀಯ ಜನತಾ ಪಕ್ಷ (ಬಿಜೆಪಿ) ಸರ್ಕಾರದ ಅವಧಿಯಲ್ಲಿ (೨೦೦೮-೨೦೧೩) ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣ ಸಚಿವರಾಗಿ ಸೇವೆ ಸಲ್ಲಿಸಿದ್ದಾರೆ. ಪ್ರಸ್ತುತ, ಕರ್ನಾಟಕ ವಿಧಾನಸಭೆಯ ಸ್ಪೀಕರ್ ಆಗಿ ಸೇವೆ ಸಲ್ಲಿಸುತ್ತಿದ್ದಾರೆ.

## ಆರಂಭಿಕ ಜೀವನ
ಕಾಗೇರಿಯವರು ೧೦ ಜುಲೈ ೧೯೬೧ ರಂದು ಕರ್ನಾಟಕದ ಸಿರ್ಸಿಯಲ್ಲಿ ಜನಿಸಿದರು. ಧಾರವಾಡದ ಕರ್ನಾಟಕ ವಿಶ್ವವಿದ್ಯಾಲಯದಿಂದ ಬಿ.ಕಾಂ ಮುಗಿಸಿದ ಅವರು, ಕಾಲೇಜು ದಿನಗಳಲ್ಲಿ ಅಖಿಲ ಭಾರತೀಯ ವಿದ್ಯಾರ್ಥಿ ಪರಿಷತ್ ಪದಾಧಿಕಾರಿಗಳಾಗಿದ್ದರು ಮತ್ತು ವಿದ್ಯಾರ್ಥಿ ಸಂಘದ ಪ್ರಭಾವಿ ನಾಯಕರಾಗಿದ್ದರು.

## ರಾಜಕೀಯ ಜೀವನ
ಅವರು ಮೊದಲ ಮೂರು ಅವಧಿಗೆ ಅಂಕೋಲಾ ವಿಧಾನಸಭಾ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು: ೧೯೯೪-೯೯, ೧೯೯೯-೨೦೦೪ ಮತ್ತು ೨೦೦೪-೦೮.  ಡಿಲಿಮಿಟೇಶನ್ ಪ್ರಕ್ರಿಯೆಯ ನಂತರ, ಅವರು ಹೊಸದಾಗಿ ರಚಿಸಲಾದ ಸಿರ್ಸಿ ಕ್ಷೇತ್ರಕ್ಕೆ ಸ್ಥಳಾಂತರಗೊಂಡರು ಮತ್ತು ೨೦೦೮, ೨೦೧೩ ಮತ್ತು ೨೦೧೮ ರ ಚುನಾವಣೆಗಳಲ್ಲಿ ಶಾಸಕರಾಗಿ ಆಯ್ಕೆಗೊಂಡರು. ಅವರು ತಮ್ಮ ರಾಜಕೀಯ ಜೀವನದಲ್ಲಿ ೬ ಅವಧಿಗೆ ಶಾಸಕರಾಗಿ ಸೇವೆ ಸಲ್ಲಿಸಿದ್ದಾರೆ  
## ಹುದ್ದೆಗಳು
* ಪ್ರಾಥಮಿಕ ಮತ್ತು ಪ್ರೌಢಶಿಕ್ಷಣ ಸಚಿವರು (೨೦೦೮-೨೦೧೩)
* ವಿಧಾನ ಸಭೆ ಸ್ಪೀಕರ್ (೨೦೧೯ - )

## ಉಲ್ಲೇಖ
ವರ್ಗ:ರಾಜಕಾರಣಿಗಳುವರ್ಗ:ಕರ್ನಾಟಕ ರಾಜಕಾರಣಿಗಳು
ವರ್ಗ:ಹವ್ಯಕ
ವರ್ಗ:ಭಾರತೀಯ ಜನತಾ ಪಕ್ಷದ ರಾಜಕಾರಣಿಗಳು
ವರ್ಗ:ಲೋಕಸಭೆ ಸದಸ್ಯರು
ಮುಖಸ್ತುತಿ

**ಮುಖಸ್ತುತಿ** (**ಹೊಗಳಿಕೆ** ಅಥವಾ **ಪುಸಲಾವಣೆ** ಎಂದೂ ಕರೆಯಲ್ಪಡುತ್ತದೆ) ಎಂದರೆ ಮಿತಿಮೀರಿದ ಶ್ಲಾಘನೆಯನ್ನು ಕೊಡುವ ಕ್ರಿಯೆ, ಸಾಮಾನ್ಯವಾಗಿ ತನಗಾಗಿ ಒಬ್ಬ ವ್ಯಕ್ತಿಯ ಅನುಗ್ರಹ ಸಂಪಾದಿಸುವ ಉದ್ದೇಶದಿಂದ. ಇದನ್ನು ಲೈಂಗಿಕ ಅಥವಾ ಪ್ರೇಮಯಾಚನೆ ಪ್ರಾರಂಭಿಸುವ ಪ್ರಯತ್ನ ಮಾಡಿದಾಗ ಪರಿಚಯಾತ್ಮಕ ಸಾಲುಗಳಲ್ಲಿ ಕೂಡ ಬಳಸಲಾಗುತ್ತದೆ.

ಐತಿಹಾಸಿಕವಾಗಿ, ರಾಜ ಅಥವಾ ರಾಣಿಯನ್ನು ಸಂಬೋಧಿಸುವಾಗ ಮುಖಸ್ತುತಿಯನ್ನು ಸಂವಹನದ ಸಾಮಾನ್ಯ ರೂಪವಾಗಿ ಬಳಸಲಾಗಿದೆ. ಪುನರುಜ್ಜೀವನ ಕಾಲದಲ್ಲಿ, ಬರಹಗಾರರು ಆಳ್ವಿಕೆಯಲ್ಲಿರುವ ರಾಜ/ರಾಣಿಯನ್ನು ಅತಿಯಾಗಿ ಹೊಗಳುವುದು ಸಾಮಾನ್ಯ ಅಭ್ಯಾಸವಾಗಿತ್ತು, ಉದಾಹರಣೆಗೆ ಮ್ಯಾಕ್ ಬೆತ್‍ನಲ್ಲಿ ವಿಲಿಯಂ ಷೇಕ್ಸ್‌ಪಿಯರ್ ಒಂದನೇ ಜೇಮ್ಸ್ ರಾಜನ ಮುಖಸ್ತುತಿ ಮಾಡಿದ್ದು, ಫ಼ೇರಿ ಕ್ವೀನ್‍ನಲ್ಲಿ ಎಡ್ಮ್ಂಡ್ ಸ್ಪೆನ್ಸರ್ ಮೊದಲನೆಯ ಎಲಿಜಬೆಥ್‍ನ ಮುಖಸ್ತುತಿ ಮಾಡಿದ್ದು, ಇತ್ಯಾದಿ.

ಆದರೆ, ಮುಖಸ್ತುತಿಯೊಂದಿಗಿನ ಬಹುತೇಕ ಸಂಬಂಧಗಳು ನಕಾರಾತ್ಮಕವಾಗಿರುತ್ತವೆ. ಮುಖಸ್ತುತಿಯ ನಕಾರಾತ್ಮಕ ವಿವರಣೆಗಳು ಇತಿಹಾಸದಲ್ಲಿ ಕನಿಷ್ಠಪಕ್ಷ ಬೈಬಲ್‍ನಷ್ಟು ಹಿಂದಕ್ಕೆ ವ್ಯಾಪಿಸುತ್ತವೆ.

## ಬಾಹ್ಯ ಸಂಪರ್ಕಗಳು 
* Quotes about flattery

ವರ್ಗ:ಮನವೊಲಿಸುವ ತಂತ್ರಗಳು
ವಿ.ಜಿ ಸಿದ್ಧಾರ್ಥ

**ವಿ.ಜಿ ಸಿದ್ದಾರ್ಥ** ಕೆಫೆ ಕಾಫಿ ಡೇ ಸಂಸ್ಥಾಪಕ, ಉದ್ಯಮಿ ಕಾಫಿ ಡೇ ಸ್ಥಾಪಕರಾಗಿದ್ದರು.

## ಪರಿಚಯ
*ಕಾಫಿ ಕಿಂಗ್ ಸಿದ್ದಾರ್ಥ ಅವರ ಕೆಫೆ ಕಾಫಿ ಡೇಯಿಂದಾಗಿ ಚಿಕ್ಕಮಗಳೂರು ಜಿಲ್ಲೆಯ ಕೀರ್ತಿ ವಿಶ್ವ ಭೂಪಟದಲ್ಲಿ ಗುರುತಿಸುವಂತಾಯಿತು. ಹಲವು ದೇಶಗಳಲ್ಲಿ ಕಾಫಿ ಡೇ ಔಟ್ ಲೆಟ್ ತೆರೆದು ಆ ಮೂಲಕ ಚಿಕ್ಕಮಗಳೂರು ಕಾಫಿಯ ಘಮವನ್ನು ಎಲ್ಲೆಡೆ ಪಸರಿಸಿದರು. ಮಾಜಿ ಮುಖ್ಯಮಂತ್ರಿ ಎಸ್. ಎಂ. ಕೃಷ್ಣ ಅವರ ಅಳಿಯ. 
*ಕಡೂರು-ಮಂಗಳೂರು ರಸ್ತೆಯ ಹೊರಭಾಗದಲ್ಲಿ ಬೀನ್ ಕಾಫಿ ಟ್ರೇಡಿಂಗ್  ಕಂಪನಿ ಸ್ಥಾಪಿಸಿದ್ದ ಸಿದ್ದಾರ್ಥ ಹೆಗಡೆ ಅದರ ಮೂಲಕ ಪ್ರಪಂಚಕ್ಕೆ ಬ್ರ್ಯಾಂಡೆಡ್ ಕಾಫಿ ಪರಿಚಯಿಸಿದ್ದರು.

## ನಿರುದ್ಯೋಗಿಗಳಿಗೆ ಉದ್ಯೋಗ ನೀಡಿದ್ದು
*ಸಿದ್ದಾರ್ಥ ಹೆಗಡೆ  .

## ಸಿದ್ದಾರ್ಥರ ಪತ್ರ
* ಸಿದ್ಧಾರ್ಥ್ ಸಾವಿಗೂ 2 ಮುನ್ನವೇ ತಮ್ಮ ಡೆತ್ ನೋಟ್ ಬರೆದಿದ್ದರು ಎಂಬ ವಿಚಾರ ಬೆಳಕಿಗೆ ಬಂದಿದೆ. ಮುಂಬೈ ಮೂಲದ ಫೈನಾನ್ಸ್ ಸಂಸ್ಥೆಯಿಂದ ಸಿದ್ಧಾರ್ಥ್ ಸಾವಿರಾರು ಕೋಟಿ ರೂ ಸಾಲ ಪಡೆದು, ಆದೇ ಫೈನಾನ್ಸ್ ಸಂಸ್ಥೆಯಿಂದ ಸಿದ್ಧಾರ್ಥ್ ಕಿರುಕುಳ ಅನುಭವಿಸಿದ್ದರು. ಕಿರುಕುಳ ತಾಳಲಾರದೇ ಸಿದ್ಧಾರ್ಥ್ ಆತ್ಮಹತ್ಯೆಗೆ ಮುಂದಾಗಿದ್ದರು.ಈ ಸಂಬಂಧ ಜುಲೈ 27ರಂದು ಡೆತ್ ನೋಟ್ ಬರೆದಿಟ್ಟಿದ್ದ ಸಿದ್ಧಾರ್ಥ್, ಆ ಪತ್ರದಲ್ಲಿ ಆರ್ಥಿಕ ಒತ್ತಡ ಮತ್ತು ತೆರಿಗೆ ಇಲಾಖೆಯ ಅಧಿಕಾರಿಗಳ ಕಿರುಕುಳದ ಕುರಿತು ಉಲ್ಲೇಖ ಮಾಡಿದ್ದರು. ಅಲ್ಲದೆ ತಮ್ಮ ಸಿಬ್ಬಂದಿಗಳಿಗೆ ನನ್ನಿಂದ ತೊಂದರೆಯಾಗಬಾರದು ಎಂದು ಆಶಿಸಿದ್ದರು.ವ್ಯವಹಾರಿಕವಾಗಿ ನನಗೆ ಸಾಕಷ್ಟು ನಷ್ಟವಾಗಿದೆ. ವ್ಯವಹಾರದಲ್ಲಿ ನಿರೀಕ್ಷಿತ ಮಟ್ಟದಲ್ಲಿ ಪ್ರಗತಿಯಾಗಿಲ್ಲ. ಹಾಗೆಂದು ಯಾರಿಗೂ ಮೋಸ ಮಾಡುವ ಉದ್ದೇಶ ನನಗಿಲ್ಲ. ದಯವಿಟ್ಟು ನನ್ನನ್ನು ಕ್ಷಮಿಸಿ ಎಂದು ಕೆಫೆ ಕಾಫಿ ಡೇ ನಿರ್ದೇಶಕ ಮಂಡಳಿಯ ಸದಸ್ಯರಿಗೆ ಸಿದ್ಧಾರ್ಥ ಜು.27ರಂದು ಪತ್ರ ಬರೆದಿದ್ದರು ಎಂದು ಮಾಧ್ಯಮಗಳು ವರದಿ ಮಾಡಿವೆ.2 ದಿನಗಳ ಹಿಂದೆ ತಮ್ಮ ಕಂಪನಿಯ ನೌಕರರಿಗೆ  ಸಿದ್ದಾರ್ಥ್ ಬರೆದಿರುವ ಪತ್ರದಲ್ಲಿ, ಐಟಿಯ ಹಿಂದಿನ ಡಿಜಿ ತಮಗೆ ಅತಿ ಹೆಚ್ಚು ಕಿರುಕುಳ ನೀಡಿದ್ದಾರೆ. 2 ಬಾರಿ ನನ್ನ ಕಂಪನಿಯ ಷೇರುಗಳನ್ನು ಜಪ್ತಿ ಮಾಡಿದರು, ಇದರಿಂದ ನನ್ನ ಮೈಂಡ್ ಟ್ರೀ ಕಂಪನಿಯ ಶೇರು ಮಾರಾಟ ಮಾಡಲು ಸಮಸ್ಯೆಯಾಯಿತು. ಅದಾದ ಬಳಿಕೆ ಕಾಫಿ ಡೇ ಷೇರುಗಳ ಮೇಲೆ ಕಣ್ಣು ಬಿತ್ತು, ಆದಾಯ ತೆರಿಗೆ ಇಲಾಖೆಯಿಂದ ನಿರಂತರವಾಗಿ ನನಗೆ ಕಿರುಕುಳ ನೀಡಲಾಯಿತು ಎಂದು ಪತ್ರದಲ್ಲಿ ಉಲ್ಲೇಖಿಸಿದ್ದಾರೆ ಎಂದು ವರದಿಯಾಗಿದೆ.

## ಮರಣ
ವಿಜಿ ಸಿದ್ದಾರ್ಥ ಅವರು  ರಾತ್ರಿ ಮಂಗಳೂರಿನ ಸೇತುವೆಯೊಂದರ ಬಳಿ ಜುಲೈ 30 ರಂದು ನಾಪತ್ತೆಯಾಗಿದ್ದರು. ಜುಲೈ 31 ರ ಬೆಳಗ್ಗೆ ಸಿದ್ದಾರ್ಥ ಅವರ ಮೃತದೇಹ ಪತ್ತೆಯಾಗಿತ್ತು.. ಅಂತ್ಯ ಸಂಸ್ಕಾರ ಚಿಕ್ಕಮಗಳೂರಿನ ಚಟ್ಟನಹಳ್ಳಿಯಲ್ಲಿ ನೆರವೇರಿತು.ವಿಜಿ ಸಿದ್ದಾರ್ಥ ಅವರ ಚಿತೆಗೆ ಪುತ್ರರು ಅಗ್ನಿ ಸ್ಪರ್ಶ ಮಾಡಿದರು. ಒಕ್ಕಲಿಗ ಸಂಪ್ರದಾಯದಂತೆ ಅಂತ್ಯ ಸಂಸ್ಕಾರ ನೆರವೇರಿಸಲಾಯಿತು.

## ಹೆಚ್ಚಿನ ಮಾಹಿತಿ
*ಯಶಸ್ಸಿನ ಶಿಖರದಿಂದ ಸೋಲಿನ ಪ್ರಪಾತಕ್ಕೆ; 
*ಸಿಬ್ಬಂದಿ, ಆಡಳಿತ ಮಂಡಳಿಗೆ ಬರೆದ ಪತ್ರ- ‘ವಂಚನೆ ಉದ್ದೇಶವಲ್ಲ; ಸೋತಿದ್ದೇನೆ’ | ಸಿದ್ಧಾರ್ಥ ಬರೆದಿರುವುದು ಎನ್ನಲಾದ ಪತ್ರ;
*-ಕೆಫೆ ಕಾಫಿ ಡೇ ಕಂಪನಿಯ ಪ್ರವರ್ತಕರ ಷೇರು ಅಡಮಾನ;‘ಸಿಡಿಇಎಲ್‌’ ಸಾಲ Rs. 5,200 ಕೋಟಿ;
*ವಿ.ಜಿ.ಸಿದ್ದಾರ್ಥ ಕುರಿತ ಹೆಚ್ಚಿನ ಮಾಹಿತಿಗಾಗಿ 

## ಉಲ್ಲೇಖಗಳು
ವರ್ಗ:ಉದ್ಯಮಿಗಳು
ವರ್ಗ:೨೦೧೯ ನಿಧನ
ತುಂತುರು

೧೯೯೯ರಲ್ಲಿ ಪ್ರಾರಂಭವಾದ ತುಂತುರು, ಕನ್ನಡದ ಮಕ್ಕಳ ನೆಚ್ಚಿನ ಪಾಕ್ಷಿಕ, ಅಥವಾ ಅವರೇ ಹೇಳುವಂತೆ "ಮಕ್ಕಳ ಪಾಕ್ಷಿಕ ಮಿತ್ರ".

ಕನ್ನಡದ ಮಕ್ಕಳಿಗೆ 'ಸಂಧ್ಯಾ ಮಾಮಿ' ಎಂದೇ ಪರಿಚಿತರಾಗಿರುವ ಡಾ. ಸಂಧ್ಯಾ ಎಸ್‌. ಪೈ. ಅವರು ತುಂತುರು ಪಾಕ್ಷಿಕದಿಂದಾಗಿ ಮಕ್ಕಳ ಮನಸ್ಸಿನಲ್ಲಿ ಇನ್ನೂ ಚಿರಪರಿಚಿತ.

## ಉಲ್ಲೇಖಗಳು 
ವೆಬ್ಸೈಟ್: 

ವರ್ಗ:ಪತ್ರಿಕೆ
ಹೊಸಹಳ್ಳಿ ಜಿ ಅನಂತ ಅವಧಾನಿ

ಹೊಸಹಳ್ಳಿ  ಜಿ ಅನಂತ ಅವಧಾನಿ ಅವರು ಕರ್ನಾಟಕ ಶಾಸ್ತ್ರೀಯ ಸಂಗೀತದ ಓರ್ವ ವಿದ್ವಾನ್ ಆಗಿರುವರು.

## ಹಿನ್ನೆಲೆ ಹಾಗು ಆರಂಭಿಕ ಜೀವನ
ಹೊಸಹಳ್ಳಿ  ಜಿ ಅನಂತ ಅವಧಾನಿ ಅವರು ದಿನಾಂಕ ೨೫, ಜನವರಿ ೧೯೪೮ರಲ್ಲಿ ಶ್ರೀ ಗೋಪಾಲ ಅವಧಾನಿ ಹಾಗೂ ಶ್ರೀಮತಿ ಲಕ್ಷ್ಮೀದೇವಮ್ಮ ಇವರ ಪ್ರಥಮ ಪುತ್ರನಾಗಿ ಜನಿಸಿದರು. ಇವರು ತಮ್ಮ ಒಂಭತ್ತನೆಯ ವಯಸ್ಸಿನಲ್ಲೇ ಪೂಜ್ಯ ಗುರುಗಳಾದ ವಿದ್ವಾನ್ ಶ್ರೀ ಹೆಚ್.ಆರ್. ನಾರಾಯಣರಾಯರಲ್ಲಿ ಕರ್ನಾಟಕ ಶಾಸ್ತ್ರೀಯ ಸಂಗೀತವನ್ನು ಪ್ರಾರಂಭಿಸಿದರು. ಗುರುಗಳ ಪರಮ ಅನುಗ್ರಹದಿಂದ ೧೯೭೬ರಲ್ಲಿ ಕರ್ನಾಟಕ ಘನ ಸರ್ಕಾರ ನಡೆಸಿದ ವಿದ್ವತ್ ಪರೀಕ್ಷೆಯಲ್ಲಿ ರಾಜ್ಯಕ್ಕೇ ಪ್ರಥಮ ಸ್ಥಾನವನ್ನು ಪಡೆದಿರುತ್ತಾರೆ.
ಅಂದಿನಿಂದಲೂ ಶಿವಮೊಗ್ಗೆಯಲ್ಲಿ “ಅನಂತ ಸಂಗೀತ ಸಭಾ" ಎಂಬ ಶಾಲೆಯನ್ನು ಆರಂಭಿಸಿ ಶಾಸ್ತ್ರೀಯ ಸಂಗೀತದ ಶಿಕ್ಷಣವನ್ನು ಸಾವಿರಕ್ಕೂ ಹೆಚ್ಚು ವಿದ್ಯಾರ್ಥಿಗಳಿಗೆ ನೀಡುತ್ತಿದ್ದಾರೆ. ಇವರಲ್ಲಿ  ಶಿಕ್ಷಣವನ್ನು ಪಡೆದ ಹಲವಾರು ವಿದ್ಯಾರ್ಥಿಗಳು ದೇಶದ ನಾನಾ ಕಡೆಗಳಲ್ಲಿ ಸಂಗೀತ ಶಿಕ್ಷಣವನ್ನು ಹಾಗೂ ಸಂಗೀತ ಕಾರ್ಯಕ್ರಮಗಳನ್ನು ನೀಡುತ್ತಿದ್ದಾರೆ. ಜೊತೆಯಲ್ಲಿ ವಿ| ಶ್ರೀ ಹೆಚ್.ಜಿ. ಅನಂತರವರು ಶ್ರೀ ಪುರಂದರ ದಾಸರ ದೇವರನಾಮಗಳ ಹಾಗೂ ಶ್ರೀ ತ್ಯಾಗರಾಜರ ಪಂಚರತ್ನ ಕೃತಿಗಳ, ಶ್ರೀ ಮುತ್ತುಸ್ವಾಮಿ ದೀಕ್ಷಿತರ ಕೃತಿಗಳ ಕಾರ್ಯಾಗಾರಗಳನ್ನು ಇಂದಿಗೂ ನಡೆಸಿಕೊಂಡು ಬರುತ್ತಿದ್ದಾರೆ.

## ಸಂಗೀತಕೃಷಿ
೪೦ ವರ್ಷಗಳಿಂದ ರಾಜ್ಯದ ನಾನಾ ಕಡೆಗಳಲ್ಲಿ ಅನೇಕ ಹಿರಿಯ-ಕಿರಿಯ ಕಲಾವಿದರ ಪಕ್ಕವಾದ್ಯದೊಂದಿಗೆ ಶಾಸೀಯ ಸಂಗೀತ ಕಾರ್ಯಕ್ರಮಗಳನ್ನು ನೀಡುತ್ತಾ ಬಂದಿರುವ ವಿದ್ವಾನ್ ಶ್ರೀ ಹೆಚ್.ಜಿ. ಅನಂತರವರು ಶೃಂಗೇರಿ ಶಾರದಾ ಪೀಠಮ್, ಶ್ರೀ ಹೊರನಾಡು ಅನ್ನಪೂರ್ಣೇಶ್ವರಿ ದೇವಸ್ಥಾನ, ಶಿವಮೊಗ್ಗದ ಶ್ರೀ ರಾಮಸೇವಾ ಸಮಿತಿ, ಶ್ರೀ ವಿದ್ಯಾಗಣಪತಿ ಸೇವಾ ಸಂಘ, ನಾದಸುಧಾ, ಚಿಕ್ಕಮಗಳೂರಿನ ಎಂ.ಈ.ಎಸ್. ಕಾಲೇಜು, ಬೆಂಗಳೂರಿನ ಎನ್.ಇ.ಎಸ್. ಕಾಲೇಜು, ಕರ್ನಾಟಕ ಗಾನಕಲಾ ಪರಿಷತ್, ಮೈಸೂರಿನ ರಾಮ ಸೇವಾ ಸಮಿತಿ ಹೀಗೆ ಇನ್ನೂ ಅನೇಕ ಪ್ರತಿಷ್ಠಿತ ಸಂಘ-ಸಂಸ್ಥೆಗಳಲ್ಲಿ ನೂರಾರು ಸಂಗೀತ ಕಾರ್ಯಕ್ರಮಗಳನ್ನು ನೀಡಿ ಜನರ ಮೆಚ್ಚುಗೆಯನ್ನು ಪಡೆದಿರುತ್ತಾರೆ ಹಾಗೂ ಆಕಾಶವಾಣಿಯಲ್ಲಿ “ಬಿ ಹೈ ಗ್ರೇಡ್" ಕಲಾವಿದರಾಗಿ ಸೇವೆಯನ್ನು ಸಲ್ಲಿಸುತ್ತಿದ್ದಾರೆ.

ಸಂಕೇತಿ ಸಂಗೀತ ಸಭಾ, ಹೊಸಹಳ್ಳಿ-ಮತ್ತೂರು, ಸಂಸ್ಥೆಯು ವಿದ್ವಾನ್ ಶ್ರೀ ಹೆಚ್.ಜಿ. ಅನಂತ ಅವಧಾನಿಗಳ ಕಂಠಸಿರಿಯ “ಗಾನ ಮಾಧುರ್ಯಂ" ಎಂಬ ಧ್ವನಿಮುದ್ರಿಕೆಯನ್ನು ಬಿಡುಗಡೆ ಮಾಡಿದೆ.

## ಪ್ರಶಸ್ತಿ/ಪುರಸ್ಕಾರಗಳು
ಇವರ ಸಾಧನೆಗಳನ್ನು ಗುರುತಿಸಿದ ಅನೇಕ ಸಂಘ-ಸಂಸ್ಥೆಗಳು ಇವರನ್ನು ಸನ್ಮಾನಿಸಿ, ಬಿರುದುಗಳನ್ನಿತ್ತು ಗೌರವಿಸಿದೆ.
 
*ಘನ ಕರ್ನಾಟಕ ಸರ್ಕಾರವು ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿ ವತಿಯಿಂದ ೨೦೧೪-೧೫ನೇ ಸಾಲಿನ “ಕರ್ನಾಟಕ ಕಲಾಶ್ರೀ ಪ್ರಶಸ್ತಿ"ಯನ್ನಿತ್ತು ಗೌರವಿಸಿದೆ.

ಇವರನ್ನರಸಿ ಬಂದ ಕೆಲವು ಪ್ರಮುಖ ಬಿರುದುಗಳೆಂದರೆ

*ನಾದಸಿರಿ
*ಕಲಾತಪಸ್ವೀ
*ಶಿವಮುಖ ಸಂಗೀತ ಪ್ರವಾಣ
*ಸಂಗೀತ ವಿದ್ವನ್ಮಣಿ
*ಗಾನ ತಪಸ್ವೀ
*ತ್ಯಾಗರಾಜ ಗಾನ ಗಂಧರ್ವ
*ಸಂಗೀತ ವಾರಿಧಿ 
*ಸಂಗೀತ ತಪೋನಿಧಿ

ಈ ಕೆಳಗಿನ ನಾಡಿನ ಪ್ರತಿಷ್ಠಿತ ವೇದಿಕೆಗಳಲ್ಲಿ ವಿದ್ವಾನ್  ಶ್ರೀ ಹೆಚ್.ಜಿ. ಅನಂತರವರನ್ನು ಸನ್ಮಾನಿಸಿ ಗೌರವಿಸಿರುತ್ತಾರೆ 

*ಭಕ್ತಿ ಭಾರತೀ ಪ್ರತಿಷ್ಠಾನ-ಬೆಂಗಳೂರು
*ಸಂಸ್ಕಾರ ಭಾರತೀ – ಮೈಸೂರು
*ಶ್ರೀ ರಾಮ ಸೇವಾ ಸಮಿತಿ – ಮೈಸೂರು
*ಎಂ.ಇ.ಎಸ್. ಶಿಕ್ಷಣ ಸಂಸ್ಥೆ – ಚಿಕ್ಕಮಗಳೂರು
*ಎನ್.ಇ.ಎಸ್. ಶಿಕ್ಷಣ ಸಂಸ್ಥೆ-ಬೆಂಗಳೂರು
*ಶಿವಮುಖ ಸಂಗೀತ ಅಕಾಡೆಮಿ-ಶಿವಮೊಗ್ಗ
*ನಾದಸುಧಾ-ಶಿವಮೊಗ್ಗ
*ಕೋಟೆ ಆಂಜನೇಯ ದೇವಸ್ಥಾನ-ಶಿವಮೊಗ್ಗ
*ಹಿಂದೂ ಮಹಾಸಭಾ-ರಿಪ್ಪನ್ ಪೇಟೆ
*ಶ್ರೀ ತ್ಯಾಗರಾಜ ಸಂಗೀತ ಸಭಾ – ಸೂರಳಿ
*ಮುರಳೀ ಗಾನ ಸಭಾ-ಭದ್ರಾವತಿ
*ಅರುಣೋದಯ ಸಂಗೀತ ಶಾಲೆ-ಬೆಂಗಳೂರು 
*ಸ್ವರಮೇಧಾ ಇಂಟಾರ್ ನ್ಯಾಷನಲ್ ಮ್ಯೂಸಿಕ್ ಅಕಾಡೆಮಿ-ಬೆಂಗಳೂರು

## ಉಲ್ಲೇಖಗಳು
ವರ್ಗ:ಭಾರತದ ಸಂಗೀತಗಾರರು
ಗದ್ದಕಟ್ಟು

thumb|ಗದ್ದಕಟ್ಟು ಇರುವ ಮಗು

**ಗದ್ದಕಟ್ಟು** (**ಗದ್ದಬಾವು**, **ಮಂಗನ ಬಾವು**) ಮಂಪ್ಸ್ ವೈರಾಣುವಿನಿಂದ ಉಂಟಾಗುವ ಒಂದು ವೈರಾಣು ರೋಗ. ಆರಂಭಿಕ ಚಿಹ್ನೆಗಳು ಮತ್ತು ಲಕ್ಷಣಗಳು ಹಲವುವೇಳೆ ಜ್ವರ, ಸ್ನಾಯು ನೋವು, ತಲೆನೋವು, ಕಡಿಮೆಯಾದ ಹಸಿವೆ, ಮತ್ತು ಸಾಮಾನ್ಯವಾಗಿ ಅಸ್ವಸ್ಥವೆನಿಸುವುದನ್ನು ಒಳಗೊಂಡಿರುತ್ತವೆ. ಇದರ ನಂತರ ಸಾಮಾನ್ಯವಾಗಿ ಕಿವಿಯ ಹತ್ತಿರದ ಒಂದು ಅಥವಾ ಎರಡೂ ಲಾಲಾಗ್ರಂಥಿಗಳು ಊದಿಕೊಳ್ಳುತ್ತದೆ. ಲಕ್ಷಣಗಳು ಸಾಮಾನ್ಯವಾಗಿ ಒಡ್ಡಿಕೆಯ ೧೬ರಿಂದ ೧೮ ದಿನಗಳ ನಂತರ ಕಾಣಿಸಿಕೊಳ್ಳುತ್ತವೆ ಮತ್ತು ೭ ರಿಂದ ೧೦ ದಿನಗಳ ನಂತರ ಕಡಿಮೆಯಾಗುತ್ತವೆ. ಲಕ್ಷಣಗಳು ಹಲವುವೇಳೆ ಮಕ್ಕಳಿಗಿಂತ ವಯಸ್ಕರಲ್ಲಿ ಹೆಚ್ಚು ಗಂಭೀರವಾಗಿರುತ್ತವೆ. ಸುಮಾರು ಮೂರನೇ ಒಂದು ಭಾಗದಷ್ಟು ಜನರು ಸೌಮ್ಯ ಲಕ್ಷಣಗಳನ್ನು ಹೊಂದಿರುತ್ತಾರೆ ಅಥವಾ ಯಾವುದೇ ಲಕ್ಷಣಗಳನ್ನು ಹೊಂದಿರುವುದಿಲ್ಲ. ಜಟಿಲತೆಗಳಲ್ಲಿ ಮಿದುಳ್ಪೊರೆಯುರಿತ, ಮೇದೋಜೀರಕ ಗ್ರಂಥಿಯ ಉರಿಯೂತ, ಹೃದಯದ ಉರಿಯೂತ, ಶಾಶ್ವತ ಕಿವುಡು, ಮತ್ತು ಅಸಾಮಾನ್ಯವಾಗಿ ಬಂಜೆತನವನ್ನು ಉಂಟುಮಾಡುವ ವೃಷಣಗಳ ಉರಿಯೂತ ಸೇರಿರಬಹುದು. ಮಹಿಳೆಯರಲ್ಲಿ ಅಂಡಾಶಯದ ಊತ ಕಾಣಿಸಿಕೊಳ್ಳಬಹುದು, ಆದರೆ ಇದು ಬಂಜೆತನದ ಅಪಾಯವನ್ನು ಹೆಚ್ಚಿಸುವುದಿಲ್ಲ.

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* NHS.uk – Encyclopedia – 'NHS Direct Online Health Encyclopaedia: Mumps', National Health Service (UK)
* WHO.int – "Immunization, Vaccines and Biologicals: Mumps vaccine", World Health Organization
* MicrobiologyBytes: Paramyxoviruses"
* Collection of information from the CDC concerning mumps
* Public Health Agency of Canada – Public Health Agency of Canada Vaccination Campaigns

ವರ್ಗ:ರೋಗಗಳು
ಹರಳುಚೋಳೆ

ಸಾಮಾನ್ಯ ಪಚ್ಚೆ ಪಾರಿವಾಳಾ,ಏಷ್ಯನ್ ಪಚ್ಚೆ ಪಾರಿವಾಳಾ,ಅಥವಾ ಬೂದೂ-ಮುಚ್ಚಿದ ಪಚ್ಚೆ ಪಾರಿವಾಳಾ ಎಂಬುದು ಪಾರಿವಾಳವಾಗಿದ್ದು,ಇದು ಭಾರತೀಯ ಉಪಖಂಡ ಮತ್ತು ಪೂರ್ವದ ಉಷ್ಣವಲಯದ ಮತ್ತು ಪೂರ್ವದ ಉಷ್ಣವಲಯದ ಮತ್ತು ಉಪ-ಉಷ್ಣವಲಯದ ಭಾಗಗಳಾಲ್ಲಿ ಮ್ಯಾನ್ಮಾರ್, ವಿಯೆಟ್ನಾಂ,ಥೈಲ್ಯಾಂಡ್,ಮಲೇಷ್ಯಾ,ಫಿಲಿಪೈನ್ಸ್,ತೈವಾನ್,ಜಪಾನ್ ಮತ್ತು ಇಂಡೋನೇಷ್ಯಾದ ಸಕಿಶಿಮಾ ದ್ವೀಪಗಳು. ಪಾರಿವಾಲವನ್ನು ಹಸಿರು ಪಾರಿವಾಳ ಮತ್ತು ಹಸಿರು ರೆಕ್ಕೆಯ ಪಾರಿವಾಳಗಳ ಹೆಸರಿನಿಂದಲೂ ಕರೆಯಲಾಗುತ್ತದೆ.ಸಾಮಾನ್ಯ ಪಚ್ಚೆ ಪಾರಿವಾಳವು ಭಾರತದ ತಮಿಳುನಾಡಿನ ರಾಜ್ಯ ಪಕ್ಷಿ. ಪೆಸಿಫೀಕ್ ಪಚ್ಚೆ ಪಾರಿವಾಳಾ ಮತ್ತು ಸ್ಟೀಫನ್ ಪಚ್ಚೆ ಪಾರಿವಾಳಾ ಎರಡನ್ನೂ ಸ್ಪಷ್ಟವಾಗಿ ಪರಿಗಣಿಸಲಾಗಿದೆ.

## ವಿವರಣೆ
ಮಳೆಕಾಡು ಮತ್ತು ಎದೇ ರೀತಿಯ ದಟ್ಟವಾದ ಆರ್ದ್ರಕಾಡು ಪ್ರದೆಶಗಳು,ಹೊಲಗಳು,ಉದ್ಯಾನಗಳು ಮತ್ತು ಕರಾವಳಿ ತೀರಗಳಲ್ಲಿ ಇದು ಸಾಮಾನ್ಯ ಜಾತಿಯಾಗಿದೆ. ಇದು ಐದು ಮೀಟರ್ ವರಗಿನ ಮರದಲ್ಲಿ ಅಲ್ಪ ಪ್ರಮಾಣದ ಕೋಲಿನ ಗೂಡನ್ನು ನಿರ್ಮಿಸುತ್ತದೆ ಮತ್ತು ಎರಡು ಕೆನೆ ಬಣ್ಣದ ಮೊಟ್ಟೆಗಳನ್ನೂ ಇಡುತ್ತದೆ. ಇದರ ಹಾರಾಟವು ವೇಗವಾಗಿ ಮತ್ತು ನೇರವಾಗಿರುತ್ತದೆ,ನಿಯಮಿತ ಬಡಿತಗಳು ಮತ್ತು ಸಾಂದರ್ಭಿಕ ರೆಕ್ಕೆಗಳ ಚೂಪಾದ ಚಿತ್ರಣವು ಸಾಮಾನ್ಯವಾಗಿ ಪಾರಿವಾಳಾಗಳ ಲಕ್ಷಣವಾಗಿದೆ. ಇದು ಹೆಚ್ಚಾಗಿ ಆದ್ಯತೆ ನೀಡುವ ದಟ್ಟಕಾಡಿನ ತೇಪೆಗಳು ನಡುವೆ ಕಡಿಮೆ ಹಾರಿಹೋಗುತ್ತದೆ,ಆದರೆ ತೊಂದರೆಗೊಳಗಾದಾಗ ಆಗಾಗ್ಗೆ ಹಾರಾಟಕ್ಕಿಂತ ಹೆಚ್ಚಾಗಿ ಹೊರನಡೆಯುತ್ತದೆ. ಕಾಡುಗಳ ಮೂಲಕ ಹಾರುವಾಗ ಅವು ತಮ್ಮ ಹಾರಾಟದ ಗರಿಗಳ ಬಫ಼್ ಅಂಡರ್ವಿಂಗ್ ಮತ್ತು ಚೆಸ್ಟ್ನ್ಟಟ್ ಬಣ್ಣವನ್ನು ಬಹಿರಂಗಪಡಿಸುತ್ತಾರೆ. 
ಸಾಮಾನ್ಯ ಪಚ್ಚೆ ಪಾರಿವಾಳಾವು ಸ್ಥೂಲವಾದ,ಮಧ್ಯಮ ಗಾತ್ರದ ಪಾರಿವಾಳವಾಗಿದ್ದು,ಸಾಮಾನ್ಯವಾಗಿ ೨೩ ರಿಂದ ೨೮ ಸೆಂಟಿಮೀಟರ್ ಉದ್ದವಿರುತ್ತದೆ ಹಿಂಭಾಗ ಮತ್ತು ರೆಕ್ಕೆಗಳು ಪ್ರಕಾಶಮಾನವಾದ ಪಚ್ಚೆ ಹಸಿರು. ಹಾರಾಟದ ಗರಿಗಳು ಮತ್ತು ಬಾಲವು ಕಪ್ಪು ಬಣ್ಣದ್ದಾಗಿರುತ್ತದೆ ಮತ್ತು ವಿಶಾಲ ಕಪ್ಪು ಮತ್ತು ಬಿಳಿ ಗೆರೆಗಳು ಹಾರಾಟದಲ್ಲಿ ಕೆಳಬೆನ್ನಿನಲ್ಲಿ ತೋರಿಸುತ್ತದೆ. ತಲೆ ಮತ್ತು ಒಳಭಾಗಗಳು ಗಾಢವಾದ ವೈನಸ್ ಗುಲಾಬಿ ಬಣ್ಣದಗಿರುತ್ತದೆ. ಕಣ್ಣುಗಳು ಗಾಢ ಕಂದು ಬಣ್ಣದಗಿರುತ್ತದೆ. ಗಂಡು ಪಚ್ಚೆ ಪಾರಿವಾಳಾ ಉಪಜಾತಿಗಳನ್ನು ನಾಮನಿರ್ದೇಶನ ಮಾಡಿ  ನಾಮನಿರ್ದೇಸಶಿತ ಉಪಜಾತಿಗಳಲ್ಲಿ ಮತ್ತೊಂದು ಗಂಡು ಭುಜಗಳ ಅಂಚಿನಲ್ಲಿ ಬಿಳಿ ಪ್ಯಾಚ್ ಮತ್ತು ಬೂದು ಕಿರೀಟವನ್ನು ಹೊಂದಿದೆ, ಇದರಲ್ಲಿ ಹೆಣ್ಣು ಕೊರತೆಯಿದೆ. ಹೆಣ್ಣು ಭುಜದ ಮೇಲೆ ಬೂದು ಬಣ್ಣದ ಗುರುತು ಹೊಂದಿರುವ ಕಂದು ಬಣ್ಣವನ್ನು ಹೊಂದಿರುತ್ತದೆ. ಬಲಿಯದ ಪಕ್ಷಿಗಳು ಹೆಣ್ಣುಗಳನ್ನು ಹೋಲುತ್ತವೆ ಆದರೆ ಅವುಗಳ ದೇಹ ಮತ್ತು ರೆಕ್ಕೆ ಪುಕ್ಕಗಳ ಮೇಲೆ ಕಂದು ಬಣ್ಣದ ಸ್ಕಲ್ಲೊಪ್‌ಗಳನ್ನು ಹೊಂದಿರುತ್ತವೆ.

ಪಚ್ಚೆ ಪಾರಿವಾಳಗಳು ಸಾಮಾನ್ಯವಾಗಿ ಏಕ, ಜೋಡಿ ಅಥವಾ ಸಣ್ಣ ಗುಂಪುಗಳಲ್ಲಿ ಇರುತ್ತದೆ. ಅವು ಸಾಕಷ್ಟು ಭೂಮಂಡಲವಾಗಿದ್ದು, ಆಗಾಗ ನೆಲದ ಮೇಲೆ ಬಿದ್ದ ಹಣ್ಣುಗಳನ್ನು ಹುಡುಕುತ್ತವೆ ಮತ್ತು ಹಾರಿಯುವಾಗ ಹೊರತುಪಡಿಸಿ ಮರಗಳಲ್ಲಿ ಸ್ವಲ್ಪ ಸಮಯವನ್ನು ಕಳೆಯುತ್ತವೆ. ಅವು ವೈವಿಧ್ಯಮಯ ಸಸ್ಯಗಳ ಬೀಜಗಳು ಮತ್ತು ಹಣ್ಣುಗಳನ್ನು ತಿನ್ನುತ್ತವೆ.

## ಉಲ್ಲೇಖಗಳು
ವರ್ಗ:ಹಕ್ಕಿಗಳು
ಚಿಮಣಿ

right|thumb|390x390px|ಮೇಲಿನ ಉದ್ದನೆಯ ಭಾಗವೇ ಚಿಮಣಿ
**ಚಿಮಣಿ**ಯು (**ಹೊಗೆಕೊಳವೆ**, **ಹೊಗೆನಳಿಕೆ**, **ಹೊಗೆಗೂಡು**) ಕಲ್ಲುಗಳು, ಜೇಡಿಮಣ್ಣು ಅಥವಾ ಲೋಹದಿಂದ ತಯಾರಿಸಲ್ಪಟ್ಟ ಒಂದು ವಾಸ್ತುಶಿಲ್ಪೀಯ ವಾತಾಯನ ರಚನೆ. ಇದು ಬಾಯ್ಲರ್, ಒಲೆ, ಕುಲುಮೆ, ದಹನ ಸಾಧನ ಅಥವಾ ಅಗ್ನಿಸ್ಥಳವು ಉತ್ಪತ್ತಿ ಮಾಡಿದ ಬಿಸಿ ವಿಷಯುಕ್ತ ನಿಷ್ಕಾಸ ಅನಿಲಗಳು ಅಥವಾ ಹೊಗೆಯನ್ನು ಮನುಷ್ಯರಿರುವ ಪ್ರದೇಶಗಳಿಂದ ಪ್ರತ್ಯೇಕಿಸುತ್ತದೆ. ಸಾಮಾನ್ಯವಾಗಿ ಅನಿಲಗಳು ಸರಾಗವಾಗಿ ಹರಿಯುವುದನ್ನು ಖಚಿತಪಡಿಸಲು ಚಿಮಣಿಗಳು ಲಂಬವಾಗಿರುತ್ತವೆ, ಅಥವಾ, ಸಾಧ್ಯವಾದಷ್ಟು ಲಂಬವಾಗಿರುತ್ತವೆ. ಇದು ಚಿಮಣಿ ಪರಿಣಾಮ ಎಂದು ಪರಿಚಿತವಾಗಿರುವ ಪ್ರಕ್ರಿಯೆಯಿಂದ ದಹನ ಕ್ರಿಯೆಯಲ್ಲಿ ಗಾಳಿಯನ್ನು ಸೆಳೆಯುತ್ತದೆ. ಚಿಮಣಿಯ ಒಳಗಿನ ಜಾಗವನ್ನು ಫ಼್ಲೂ ಎಂದು ಕರೆಯಲಾಗುತ್ತದೆ. ಚಿಮಣಿಗಳು ದೊಡ್ಡ ಕೈಗಾರಿಕಾ ಸಂಸ್ಕರಣಾಗಾರಗಳು, ಪಳೆಯುಳಿಕೆ ಇಂಧನ ದಹನ ಸ್ಥಳಗಳ ಪಕ್ಕದಲ್ಲಿರುತ್ತವೆ ಅಥವಾ ಕಟ್ಟಡಗಳು, ಊಗಿಬಂಡಿಗಳು ಹಾಗೂ ಹಡಗುಗಳ ಭಾಗವಾಗಿರುತ್ತವೆ. 

## ಬಾಹ್ಯ ಸಂಪರ್ಕಗಳು 
* CICIND - International Committee on Industrial Chimneys
* Chimney Safety Institute of America
* Power Station Konakovskaya GRES, at which chimneys serve as electricity pylons
* Article about chimney breast removal
* Chimney Maintenance Information
* European Chimney Association ECA; to find further information on chimneys
* National Association of Chimney Engineers; UK trade association for the chimney engineering industry

ವರ್ಗ:ವಾಸ್ತುಶಾಸ್ತ್ರ ಘಟಕಗಳು
ಚೂಚುಕ

thumb|ಮಹಿಳೆಯೊಬ್ಬಳ ಚೂಚುಕ, ಏರಿಯೋಲ ಮತ್ತು ಸ್ತನ

**ಚೂಚುಕ**ವು (**ಸ್ತನಾಗ್ರ**, **ಮೊಲೆತೊಟ್ಟು**) ಮೊಲೆಯ ಮೇಲ್ಮೈಯಲ್ಲಿರುವ  ಅಂಗಾಂಶಗಳಿಂದ ಕೂಡಿದ ಉಬ್ಬಿದ ಪ್ರದೇಶ. ಹಾಲುಣಿಸುವ ಮಹಿಳೆಯರ ಚೂಚುಕದಿಂದ ಕ್ಷೀರನಾಳಗಳ ಮೂಲಕ ಶಿಶುವಿಗಾಗಿ ಮೊಲೆಹಾಲು ಹೊರಬರುತ್ತದೆ. ಹಾಲು ಚೂಚುಕದ ಮೂಲಕ ನಿಷ್ಕ್ರಿಯವಾಗಿ ಹರಿಯಲೂ ಬಹುದು ಅಥವಾ ಅದನ್ನು ನಾಳೀಯ ವ್ಯವಸ್ಥೆಯ ಉದ್ದಕ್ಕೂ ಇರುವ ಮೃದುವಾದ ಸ್ನಾಯುಗಳ ಆಕುಂಚನದಿಂದ ಹೊರಹಾಕಬಹುದು. ಚೂಚುಕದ ಸುತ್ತ ಏರಿಯೋಲ (ವರ್ಣವಲಯ) ಇರುತ್ತದೆ. ಕೆಲವೊಮ್ಮೆ ಇದು ಸುತ್ತಲಿನ ಚರ್ಮಕ್ಕಿಂತ ಹೆಚ್ಚು ಗಾಢವಾದ ಬಣ್ಣವನ್ನು ಹೊಂದಿರುತ್ತದೆ. 

ಗಂಡು ಸಸ್ತನಿಗಳು ಸಹ ಮೊಲೆತೊಟ್ಟುಗಳನ್ನು ಹೊಂದಿರುತ್ತವೆ ಆದರೆ ಹೆಣ್ಣಿನಂತೆ ಅದೇ ಮಟ್ಟದ ಕಾರ್ಯ ಅಥವಾ ಪ್ರಾಮುಖ್ಯವನ್ನು ಹೊಂದಿರುವುದಿಲ್ಲ. ಪ್ರಾಣಿಗಳನ್ನು ಉಲ್ಲೇಖಿಸುವಾಗ ಮೊಲೆತೊಟ್ಟುಗಳನ್ನು ಹೆಚ್ಚಾಗಿ **ಕೆಚ್ಚಲುಗಳು** ಎಂದು ಕರೆಯಲಾಗುತ್ತದೆ. "ಚೂಚುಕ" ಅಥವಾ "ನಿಪ್ಪಲ್" ಎಂಬ ಶಬ್ದವನ್ನು ಮಗು ಹಾಲು ಕುಡಿಯುವ ಬಾಟಲಿಯ ಬಾಯಿಯನ್ನು ವಿವರಿಸಲು ಸಹ ಬಳಸಬಹುದು.

ಮನುಷ್ಯ ಗಂಡು ಮತ್ತು ಹೆಣ್ಣುಗಳಿಬ್ಬರ ಚೂಚುಕಗಳನ್ನು ಲೈಂಗಿಕ ಪ್ರಚೋದನೆಗಾಗಿ ಉತ್ತೇಜಿಸಬಹುದು. ಅನೇಕ ಸಂಸ್ಕೃತಿಗಳಲ್ಲಿ, ಮಹಿಳೆಯರ ಚೂಚುಕಗಳನ್ನು ಲೈಂಗಿಕವಾಗಿ ನೋಡಲಾಗುತ್ತದೆ ಅಥವಾ ಕಾಮಾಕರ್ಷಕ ವಸ್ತುಗಳಾಗಿ ಪರಿಗಣಿಸಲಾಗುತ್ತದೆ ಮತ್ತು ಅವುಗಳ ಭೌತಿಕ ಲಕ್ಷಣಗಳು ಹಾಗೂ ಲೈಂಗಿಕತೆಯ ಸಂಬಂಧದಲ್ಲಿ ಅಳೆಯಲಾಗುತ್ತದೆ.

. ಮೊಲೆತೊಟ್ಟುಗಳು ಸೂಕ್ಷ್ಮ ಸ್ಪಂದಿಗಳಾಗಿದ್ದು ಅವುಗಳ ಪ್ರಚೋದನೆಯಿಂದ ಹೆಣ್ಣಿಗೆ ಲೈಂಗಿಕ ಉತ್ತೇಜನ ಒದಗಬಲ್ಲುದು.]]

### ಲೈಂಗಿಕತೆ
thumb|ಆಫ್ರಿಕನ್ ಮಹಿಳೆಯೊಬ್ಬಳ ಚೂಚುಕ, ಏರಿಯೋಲ (ಚಿಕ್ಕದಾಗಿದೆ) ಮತ್ತು ಸ್ತನ
ಮೊಲೆತೊಟ್ಟುಗಳು ಸ್ಪರ್ಶಕ್ಕೆ ಸೂಕ್ಷ್ಮವಾಗಿರಬಹುದು ಮತ್ತು ಮೊಲೆತೊಟ್ಟುಗಳ ಪ್ರಚೋದನೆ ಲೈಂಗಿಕವಾಗಿ ಉತ್ತೇಜಿಸಬಲ್ಲುದು. ಕೆಲವೇ ಮಹಿಳೆಯರು ಮೊಲೆತೊಟ್ಟುಗಳ ಪ್ರಚೋದನೆಯಿಂದ ಪರಾಕಾಷ್ಠೆಯನ್ನು ಅನುಭವಿಸುತ್ತಿದ್ದಾರೆಂದು ವರದಿ ಮಾಡುತ್ತಾರೆ. 2011 ರಲ್ಲಿ ಕೊಮಿಸಾರುಕ್ ಮತ್ತು ಇತರರು ಮೊಲೆತೊಟ್ಟುಗಳ ಪ್ರಚೋದನೆಯ ಕುರಿತು ಕ್ರಿಯಾತ್ಮಕ ಕಾಂತೀಯ ಅನುರಣನ (ಎಫ್‌ಎಂಆರ್‌ಐ) ಸಂಶೋಧನೆ ಮಾಡುವ ಮೊದಲು, ಮೊಲೆತೊಟ್ಟುಗಳ ಪ್ರಚೋದನೆಯಿಂದ ಮಹಿಳೆಯರು ಪರಾಕಾಷ್ಠೆಯನ್ನು ಸಾಧಿಸುವ ವರದಿಗಳು ಕೇವಲ ಉಪಾಖ್ಯಾನ ಪುರಾವೆಗಳನ್ನು ಅವಲಂಬಿಸಿವೆ.. ಕೊಮಿಸಾರುಕ್ ಅವರ ಅಧ್ಯಯನವು ಸ್ತ್ರೀ ಜನನಾಂಗಗಳನ್ನು ಮೆದುಳಿನ ಸಂವೇದನಾ ಭಾಗಕ್ಕೆ ನಕ್ಷೆ ಮಾಡಿದ ಮೊದಲನೆಯದು; ಮೊಲೆತೊಟ್ಟುಗಳಿಂದ ಸಂವೇದನೆಯು ಯೋನಿ, ಚಂದ್ರನಾಡಿ ಮತ್ತು ಗರ್ಭಕಂಠದಿಂದ ಸಂವೇದನೆಗಳಂತೆಯೇ ಮೆದುಳಿನ ಅದೇ ಭಾಗಕ್ಕೆ ಚಲಿಸುತ್ತದೆ ಮತ್ತು ಈ ವರದಿಯಾದ ಪರಾಕಾಷ್ಠೆಗಳು ಮೊಲೆತೊಟ್ಟುಗಳ ಪ್ರಚೋದನೆಯಿಂದ ಉಂಟಾಗುವ ಜನನಾಂಗದ ಪರಾಕಾಷ್ಠೆಗಳಾಗಿವೆ ಮತ್ತು ಜನನಾಂಗದ ಸಂವೇದನಾ ಕಾರ್ಟೆಕ್ಸ್ ("ಮೆದುಳಿನ ಜನನಾಂಗದ ಪ್ರದೇಶ") ಗೆ ನೇರವಾಗಿ ಸಂಬಂಧಿಸಿರಬಹುದು ಎಂದು ಸೂಚಿಸುತ್ತದೆ. 

## ಉಲ್ಲೇಖಗಳು 
**ಗ್ರಂಥಸೂಚಿ**
* 

ವರ್ಗ:ಮಾನವ ಶರೀರ
ಆರ್. ಚಲಪತಿ

ಕನ್ನಡದ ಸೃಜನಶೀಲ ಬರಹಗಾರರು, ಸಂಶೋಧಕರಾಗಿ ಗುರುತಿಸಿಕೊಂಡಿರುವ,  ಚಲಪತಿಯವರು  ಸೀನಿಯರ್ ಫೆಲೊ ಶಾಸ್ತ್ರೀಯ ಕನ್ನಡ ಅತ್ಯುನ್ನತ ಅಧ್ಯಯನ ಕೇಂದ್ರ,  ಮೈಸೂರು   
## ವೃತ್ತಿ
ಈಗ ಮೈಸೂರಿನ ಭಾರತೀಯ ಭಾಷಾ ಸಂಸ್ಥಾನದ `ಶಾಸ್ತ್ರೀಯ ಕನ್ನಡ ಅತ್ಯುನ್ನತ ಅಧ್ಯಯನ ಕೇಂದ್ರ’ದಲ್ಲಿ ಸೀನಿಯರ್ ರೀಸರ್ಚ್ ಫೆಲೋ ಆಗಿ ಕೆಲಸ. ಈ ಮೊದಲು ಬೆಂಗಳೂರು ವಿಶ್ವವಿದ್ಯಾಲಯದ ಪದವಿ ತರಗತಿಗಳು ಮತ್ತು ಬಳ್ಳಾರಿಯ ಶ್ರೀಕೃಷ್ಣದೇವರಾಯ ವಿಶ್ವವಿದ್ಯಾಲಯದಲ್ಲಿ ಸ್ನಾತಕೋತ್ತರ ತರಗತಿಗಳಿಗೂ ಸೇರಿದಂತೆ 22 ವರುಷಗಳ ಕಾಲ ಕನ್ನಡ ಭಾಷೆ ಮತ್ತು ಸಾಹಿತ್ಯಗಳ ಸಂಬಂಧದಲ್ಲಿ ಪಾಠ ಹೇಳಿದ ಅನುಭವ.
## ಬಾಲ್ಯ ಮತ್ತು ಶಿಕ್ಷಣ
ಹುಟ್ಟಿದ್ದು 1965ರಲ್ಲಿ, ಬೆಂಗಳೂರು ಜಿಲ್ಲೆಯ ಯಲಹಂಕದ ಬಳಿಯ ಹಾರೋಹಳ್ಳಿಯಲ್ಲಿ. ಅಮ್ಮ-ಪಾರ್ವತಮ್ಮ. ಅಪ್ಪ-ರಾಮಯ್ಯ. ಅಲ್ಲಿನ ಸ್ಥಳೀಯ ಶಾಲೆ-ಕಾಲೇಜುಗಳಲ್ಲಿಯೇ ಪಿಯುಸಿವರೆಗಿನ ಕಲಿಕೆ. ಬೆಂಗಳೂರು ವಿಶ್ವವಿದ್ಯಾಲಯದಿಂದ ಪದವಿ ಮತ್ತು ಸ್ನಾತಕೋತ್ತರ ಪದವಿ. ಹಂಪಿಯ ಕನ್ನಡ ವಿಶ್ವವಿದ್ಯಾಲಯದಿಂದ ಪಿಎಚ್.ಡಿ ಪದವಿ.

## ಕೃತಿಗಳು
ಕನ್ನಡ ನುಡಿ ಮತ್ತು ಸಾಹಿತ್ಯದ ನಂಟಿನ ಸಾಂಸ್ಕೃತಿಕ ಓದು-ಅಧ್ಯಯನಗಳಲ್ಲಿ `
*ಸಾಹಿತ್ಯ ಮತ್ತು ಸಾಹಿತ್ಯದಾಚೆಗೆ-ಅಧಿಕಾರ ಚಲನೆಯ ಅನಧಿಕೃತ ವರಸೆಗಳು
*ಪಠ್ಯಪುಸ್ತಕಗಳು ಮತ್ತು ಸಾಂಸ್ಕೃತಿಕ ರಾಜಕಾರಣ 
*ತಂತಿ ಮೇಲಿನ ನಡಿಗೆ-ಕಲಿಕೆಯ ಕನ್ನಡದ ಬಗೆಗೆ ಬಲ್ಲವರೊಂದಿಗೆ ಮಾತುಕತೆ
* ನುಡಿಯೊಡನೆ
*ನಮ್ಮದೇ ತಿಳಿವಿನ ದಾರಿಗಳಲ್ಲಿ-ಕನ್ನಡ ಬರವಣಿಗೆಯ ಚಹರೆಗಳಲ್ಲಿ ಬದುಕಿನ ಓದು  
*ಕನಕದಾಸರ ಕೃತಿಗಳ ಸಂಪಾದನೆಯ ಸಾಂಸ್ಕೃತಿಕ ರಾಜಕಾರಣ  `
*ಕುವೆಂಪು ಬರಹಗಳ ಓದಿನ ರಾಜಕಾರಣ  `
*ಕನ್ನಡ ನುಡಿಯ ಆಕರಕೋಶ
*ರೈತ-ಕಾರ್ಮಿಕ ಓದು
*ಪ್ರಾಚೀನ ಕನ್ನಡ ಸಾಹಿತ್ಯ ಸಮಗ್ರ ಸೂಚಿ-1
*ತೊಡಕುಗಳು ಮತ್ತು ತೋರುದಾರಿ
*ಕನ್ನಡ ಸಂಸ್ಕೃತಿಯ ಓದಿನ ಬಗೆಗಳು
*ಸಾಹಿತ್ಯ ಚರಿತ್ರೆಗಳ ಮೂಲಕ ಪ್ರಾಚೀನ ಕನ್ನಡ ಸಾಹಿತ್ಯದ ಓದು.

## ಉಲ್ಲೇಖಗಳು 
ವರ್ಗ:ಲೇಖಕರು
ಟಾಂಗ

right|thumb|220x220px|ಟಾಂಗ
**ಟಾಂಗ** ಎಂದರೆ ಒಂಟಿ ಕುದುರೆಯಿಂದ ಎಳೆಯಲ್ಪಡುವ ಲಘು ಗಾಡಿ ಅಥವಾ ಸಾರೋಟು. ಭಾರತ, ಪಾಕಿಸ್ತಾನ ಮತ್ತು ಬಾಂಗ್ಲಾದೇಶಗಳಲ್ಲಿ ಇದನ್ನು ಸಾರಿಗೆಗಾಗಿ ಬಳಸಲಾಗುತ್ತದೆ. ಗಾಡಿಯ ಮೇಲೆ ಮೇಲ್ಕಟ್ಟಿರುತ್ತದೆ ಮತ್ತು ಒಂದೇ ಜೊತೆ ದೊಡ್ಡ ಗಾಲಿಗಳಿರುತ್ತವೆ. ಪ್ರಯಾಣಿಕರು ತಮ್ಮ ಆಸನಗಳ ಮೇಲೆ ಕೂಡಲು ಹಿಂದಿನಿಂದ ಹತ್ತುತ್ತಾರೆ ಮತ್ತು ಚಾಲಕನು ಗಾಡಿಯ ಮುಂದಿನ ಭಾಗದಲ್ಲಿ ಕೂಡುತ್ತಾನೆ. ಸಾಮಾನು ಸರಂಜಾಮುಗಳಿಗಾಗಿ ಗಾಡಿಯ ಕೆಳಗೆ ಗಾಲಿಗಳ ನಡುವೆ ಸ್ವಲ್ಪ ಜಾಗವಿರುತ್ತದೆ. ಹಲವುವೇಳೆ ಈ ಜಾಗವನ್ನು ಕುದುರೆಗಳಿಗಾಗಿ ಹುಲ್ಲನ್ನು ಇಡಲು ಬಳಸಲಾಗುತ್ತದೆ.

ಮೋಟಾರು ವಾಹನಗಳು ಬರುವುದಕ್ಕೆ ಮುಂಚೆ ಟಾಂಗಗಳು ಜನಪ್ರಿಯವಾಗಿದ್ದವು ಮತ್ತು ದಕ್ಷಿಣ ಏಷ್ಯಾದ ಕೆಲವು ಭಾಗಗಳಲ್ಲಿ ಈಗಲೂ ಬಳಕೆಯಲ್ಲಿವೆ. ಸವಾರಿ ಮಾಡಲು ಮೋಜಾಗಿರುವುದರಿಂದ ಇವು ಸಾರಿಗೆಯ ಜನಪ್ರಿಯ ಸಾಧನವಾಗಿವೆ, ಮತ್ತು ಸಾಮಾನ್ಯವಾಗಿ ಟ್ಯಾಕ್ಸಿ ಅಥವಾ ಆಟೊರಿಕ್ಷಾಗಳಿಗಿಂತ ಕಡಿಮೆ ಬಾಡಿಗೆಯನ್ನು ಹೊಂದಿರುತ್ತವೆ.

## ಉಲ್ಲೇಖಗಳು 
ವರ್ಗ:ವಾಹನಗಳು
ಥಾಲಿಪಟ್ಟು

**ಥಾಲಿಪಟ್ಟು** (**ತಾಲೀಪಿಟ್ಟು**) ಒಂದು ಬಗೆಯ ಖಾರದ ಬಹು ಧಾನ್ಯಗಳ ಖಾದ್ಯ. ಇದು ಪಶ್ಚಿಮ ಭಾರತ, ಮಹಾರಾಷ್ಟ್ರ ಹಾಗೂ ಉತ್ತರ ಕರ್ನಾಟಕದಲ್ಲಿ ಜನಪ್ರಿಯವಾಗಿದೆ. ಕಣಕವನ್ನು (ಅಕ್ಕಿ, ಗೋಧಿ, ಸಜ್ಜೆ, ಮತ್ತು ಜೋಳ ಸೇರಿದಂತೆ) ಹುರಿದ ಧಾನ್ಯಗಳು, (ಕಡಲೆ ಮತ್ತು ಉದ್ದು ಸೇರಿದಂತೆ) ಬೇಳೆಗಳು ಹಾಗೂ ಅತ್ಯಂತ ಸಾಮಾನ್ಯವಾಗಿ ಹವೀಜ ಹಾಗೂ ಜೀರಿಗೆ ಬೀಜಗಳಂತಹ ಸಂಬಾರ ಪದಾರ್ಥಗಳಿಂದ ತಯಾರಿಸಿದ *ಭಾಜಣಿ* ಎಂದು ಕರೆಯಲಾಗುವ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಥಾಲಿಪಟ್ಟಿನ ಕಣಕವನ್ನು ತಯಾರಿಸುವಾಗ ಈರುಳ್ಳಿ, ತಾಜಾ ಕೊತ್ತಂಬರಿ ಮತ್ತು ಇತರ ತರಕಾರಿಗಳು ಹಾಗೂ ಸಂಬಾರ ಪದಾರ್ಥಗಳನ್ನು ಸೇರಿಸಲಾಗುತ್ತದೆ. ಥಾಲಿಪಟ್ಟನ್ನು ಸಾಮಾನ್ಯವಾಗಿ ಬೆಣ್ಣೆ, ತುಪ್ಪ ಅಥವಾ ಮೊಸರಿನ ಜೊತೆಗೆ ಬಡಿಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಬಿ. ಶ್ರೀರಾಮುಲು

**ಬಿ ಶ್ರೀರಾಮುಲು** (ಜನನ: 8 ಆಗಸ್ಟ್ 1971) ಕರ್ನಾಟಕ ಸರ್ಕಾರದ ಸಮಾಜ ಕಲ್ಯಾಣ ಸಚಿವರು ಹಾಗೂ ಚಿತ್ರದುರ್ಗ ಜಿಲ್ಲೆಯ ಮೊಳಕಾಲ್ಮೂರು ಕ್ಷೇತ್ರವನ್ನು  ಪ್ರತಿನಿಧಿಸುವ ಶಾಸಕರು.

ಬಳ್ಳಾರಿ ನಗರಸಭೆಯ 34ನೇ ವಾರ್ಡಿನ ಸದಸ್ಯ ಸ್ಥಾನದಿಂದ, ರಾಜ್ಯ ಸರ್ಕಾರದಲ್ಲಿ ಮೂರನೇ ಬಾರಿಗೆ ಸಚಿವರಾಗುವವರೆಗೆ, ಅವರು ರಾಜಕೀಯದಲ್ಲಿ ಬೆಳೆದಿದ್ದಾರೆ.

## ಹಿನ್ನೆಲೆ 
ಬಿ. ಶ್ರೀರಾಮುಲು ಅವರು ಆಗಸ್ಟ್ 8, 1971 ರಂದು ಕರ್ನಾಟಕದ ಬಳ್ಳಾರಿಯಲ್ಲಿ ರೈಲ್ವೆ ಉದ್ಯೋಗಿ ಬಿ. ತಿಮ್ಮಪ್ಪ ಮತ್ತು ಗೃಹಿಣಿ ಬಿ. ಹೊನ್ನೂರಮ್ಮ ದಂಪತಿಗೆ ಜನಿಸಿದರು. ಅವರು ನಾಲ್ಕು ಸಹೋದರರು ಮತ್ತು ನಾಲ್ಕು ಸಹೋದರಿಯರಲ್ಲಿ ಏಳನೇ ಮಗು. ಇವರ ಪತ್ನಿ, ಲಕ್ಷ್ಮೀ. 

## ರಾಜಕೀಯ ರಂಗ  
1999 ರ ಲೋಕಸಭಾ ಚುನಾವಣೆಯಲ್ಲಿ ಬಿ ಶ್ರೀರಾಮುಲು ಅವರು ಸುಷ್ಮಾ ಸ್ವರಾಜ್ ಅವರ ಸ್ಥಳೀಯ ಸಹಾಯಕರಾಗಿ ಹೊರಹೊಮ್ಮಿದರು. ಬಳ್ಳಾರಿ ನಗರದಿಂದ 1999 ರ ವಿಧಾನಸಭಾ ಚುನಾವಣೆಯಲ್ಲಿ ಸ್ಪರ್ಧಿಸಿದ ಸ್ವರಾಜ್ ಮತ್ತು ಶ್ರೀರಾಮುಲು ಅವರು ಚುನಾವಣೆಯಲ್ಲಿ ಸೋತರೂ, ಅವರಿಗೆ, ಆ ವರ್ಷ ನಡೆದ ವಿಧಾನಸಭೆ ಮತ್ತು ಲೋಕಸಭಾ ಚುನಾವಣೆಗಳು ನಿರ್ಣಾಯಕ ಮೈಲಿಗಲ್ಲುಗಳಾಗಿವೆ. 

ಸೆಪ್ಟೆಂಬರ್ 2011 ರಲ್ಲಿ, ಅವರು ಶಾಸಕ ಸ್ಥಾನಕ್ಕೆ ರಾಜೀನಾಮೆ ನೀಡಿದರು ಮತ್ತು ನಂತರ ಭಾರತೀಯ ಜನತಾ ಪಕ್ಷವನ್ನು ತೊರೆದರು, ಪಕ್ಷದಲ್ಲಿನ  ಅವರ ಮಾರ್ಗದರ್ಶಕರಿಗೆ ಅವಮಾನವಾಯಿತು. ಮಾಜಿ ಸಚಿವ ಗಾಲಿ ಜನಾರ್ದನ್ ರೆಡ್ಡಿ ಅವರನ್ನು ಬಿಜೆಪಿ ಸರ್ಕಾರ ಜೈಲಿಗೆ ಹಾಕಿತು. ತರುವಾಯ, ಅವರು ಬಳ್ಳಾರಿ ಗ್ರಾಮೀಣ ಕ್ಷೇತ್ರದಿಂದ ಮತ್ತೆ ಸ್ವತಂತ್ರ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ಗೆದ್ದರು. ನಂತರ ಅವರು ಪ್ರಾದೇಶಿಕ ಪಕ್ಷವಾದ "ಬಡವರ  ಶ್ರಮಿಕರ ರೈತರ ಕಾಂಗ್ರೆಸ್" ಅಥವಾ ಬಿಎಸ್ಆರ್ ಕಾಂಗ್ರೆಸ್ ಅನ್ನು *ಸೇರಿದರು* . ಆದರೆ, ಮಾರ್ಚ್ 2014 ರಲ್ಲಿ ಅವರು ಮತ್ತೆ ಭಾರತೀಯ ಜನತಾ ಪಕ್ಷಕ್ಕೆ ಸೇರಿ ಮತ್ತು ಬಳ್ಳಾರಿಯಿಂದ ಲೋಕಸಭಾ ಚುನಾವಣೆಯಲ್ಲಿ ಬಿಜೆಪಿ ಅಭ್ಯರ್ಥಿಯಾಗಿ ಸ್ಪರ್ಧಿಸಿ, ಗೆದ್ದರು.

2018 ರ ಕರ್ನಾಟಕ ವಿಧಾನಸಭಾ ಚುನಾವಣೆಯಲ್ಲಿ ಶ್ರೀರಾಮುಲು ಅವರು ಮೊಳಕಾಲ್ಮೂರು ಮತ್ತು ಬಾದಾಮಿಯಿಂದ ಸ್ಪರ್ಧಿಸಿದ್ದರು. ಮೊಳಕಾಲ್ಮೂರಿನಲ್ಲಿ ಗೆದ್ದರು. ಬಾದಾಮಿಯಲ್ಲಿ, ಅಂದಿನ ಮುಖ್ಯಮಂತ್ರಿ ಸಿದ್ದರಾಮಯ್ಯ  ವಿರುದ್ಧ, 3000 ಮತಗಳ ಅಂತರದಿಂದ ಪರಾಜಯಗೊಂಡರು. 

27 ಜುಲೈ 2018 ರಂದು ಶ್ರೀರಾಮುಲು ಅವರು ಉತ್ತರ ಕರ್ನಾಟಕಕ್ಕೆ ಆಗಿರುವ ಅನ್ಯಾಯಕ್ಕಾಗಿ, ಪ್ರತ್ಯೇಕ ರಾಜ್ಯಕ್ಕೆ  ಕರೆಕೊಟ್ಟರು. 

ಬಳ್ಳಾರಿ ಜಿಲ್ಲೆ ಮತ್ತು ಗದಗ ಜಿಲ್ಲಾ ಉಸ್ತುವಾರಿ ಸಚಿವರಾಗಿಯೂ ಕಾರ್ಯನಿರ್ವಹಿಸಿದ್ದರು.

## ಉಲ್ಲೇಖಗಳು 
## ಬಾಹ್ಯ ಲಿಂಕ್‌ಗಳು 
* ಬಿ. ಶ್ರೀರಾಮುಲು - ಕರ್ನಾಟಕ ವಿಧಾನಸಭೆಯಲ್ಲಿ ವೈದ್ಯಕೀಯ ಶಿಕ್ಷಣವನ್ನು ಹೊರತುಪಡಿಸಿ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಇಲಾಖೆ 

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೭೧
ವರ್ಗ:ರಾಜಕೀಯ
ಎ .ಪಿ.ಜೆ ಅಬ್ದುಲ್ ಕಲಾಂ ತಾಂತ್ರಿಕ ವಿಶ್ವವಿದ್ಯಾಲಯ

**ಎಪಿಜೆ ಅಬ್ದುಲ್ ಕಲಾಂ ತಾಂತ್ರಿಕ ವಿಶ್ವವಿದ್ಯಾಲಯವನ್ನು** **ಕೇರಳ ತಾಂತ್ರಿಕ ವಿಶ್ವವಿದ್ಯಾಲಯ (ಕೆಟಿಯು)** ಎಂದೂ  ಸಹ ಕರೆಯುತ್ತಾರೆ. ಇದು **ಕೇರಳ** ಸರ್ಕಾರ ಸ್ಥಾಪಿಸಿದ ರಾಜ್ಯ ವಿಶ್ವವಿದ್ಯಾಲಯವಾಗಿದೆ. ಕೇರಳ ರಾಜ್ಯದಲ್ಲಿ ತಾಂತ್ರಿಕ ಮತ್ತು ಎಂಜಿನಿಯರಿಂಗ್ ಶಿಕ್ಷಣ ಮತ್ತು ಸಂಶೋಧನೆಯ ಎಲ್ಲಾ ಅಂಶಗಳಲ್ಲಿ ಸಮನ್ವಯ, ಮೇಲ್ವಿಚಾರಣೆ, ನಿಯಂತ್ರಣ, ಮಾರ್ಗದರ್ಶನ ಮತ್ತು ನಾಯಕತ್ವವನ್ನು ಒದಗಿಸುವುದು ವಿಶ್ವವಿದ್ಯಾಲಯದ ಉದ್ದೇಶವಾಗಿದೆ.

ವಿಶ್ವವಿದ್ಯಾನಿಲಯವು ಪ್ರಧಾನ ಕಛೇರಿಯನ್ನು ತಿರುವನಂತಪುರಂನಲ್ಲಿ ಹೊಂದಿದೆ ಮತ್ತು ಅದರ ನ್ಯಾಯವ್ಯಾಪ್ತಿ ಅಧಿಕಾರವು ಇಡೀ ಕೇರಳ ರಾಜ್ಯಕ್ಕೂ ವ್ಯಾಪಿಸಿದೆ. ವಿಶ್ವವಿದ್ಯಾನಿಲಯವನ್ನು ಬೋಧನೆ ಮತ್ತು ಅಂಗಸಂಸ್ಥೆ ವಿಶ್ವವಿದ್ಯಾಲಯವಾಗಿ ಸ್ಥಾಪಿಸಲಾಗಿದೆ. ಎಂಜಿನಿಯರಿಂಗ್ ಕಾಲೇಜುಗಳನ್ನು ಸಾಮಾನ್ಯ ಕಾಲೇಜು, ಒಂದು ಘಟಕ ಕಾಲೇಜು, ಸ್ವಾಯತ್ತ ಕಾಲೇಜು ಅಥವಾ ಶೈಕ್ಷಣಿಕ ಸ್ವಾಯತ್ತತೆ ಹೊಂದಿರುವ ಕಾಲೇಜಾಗಿ ಸಂಯೋಜಿಸಬಹುದು.

## ಇತಿಹಾಸ 
2014 ಮೇ ತಿಂಗಳಲ್ಲಿ ಕೆಟಿಯು ಅನ್ನು ಕೇರಳ ಸರ್ಕಾರವು ಒಂದು ಸುಗ್ರೀವಾಜ್ಞೆಯ ಮೂಲಕ ಸ್ಥಾಪಿಸಿತು. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿಯ ಮಾಜಿ ಸದಸ್ಯ ಕಾರ್ಯದರ್ಶಿ ಕುಂಚೇರಿಯಾ ಪಿ. ಐಸಾಕ್ ಅವರನ್ನು ಕೇರಳ ತಾಂತ್ರಿಕ ವಿಶ್ವವಿದ್ಯಾಲಯದ ಮೊದಲ ಉಪಕುಲಪತಿಯನ್ನಾಗಿ ನೇಮಿಸಲಾಯಿತು ಮತ್ತು ತಾಂತ್ರಿಕ ಶಿಕ್ಷಣ ನಿರ್ದೇಶಕರ ಮಾಜಿ ಅಖಿಲ ಭಾರತ ಮಂಡಳಿಯ ನಿರ್ದೇಶಕ ಎಂ. ಅಬ್ದುಲ್ ರಹಮಾನ್ ಅವರನ್ನು ನೇಮಿಸಲಾಯಿತು. ವಿಶ್ವವಿದ್ಯಾಲಯದ ಮೊದಲ ಪರ-ಕುಲಪತಿ.

ಈ ವಿಶ್ವವಿದ್ಯಾಲಯವನ್ನು ಆರಂಭದಲ್ಲಿ ಕೇರಳ ತಾಂತ್ರಿಕ ವಿಶ್ವವಿದ್ಯಾಲಯ ಎಂದು ಕರೆಯಲಾಗುತ್ತಿತ್ತು. ಭಾರತದ ಮಾಜಿ ಅಧ್ಯಕ್ಷ ಡಾ.ಪಿ.ಜೆ.ಅಬ್ದುಲ್ ಕಲಾಂ ಅವರ ಗೌರವಾರ್ಥ ವಿಶ್ವವಿದ್ಯಾಲಯವನ್ನು ಮರುನಾಮಕರಣ ಮಾಡಲಾಯಿತು.

## ಅಧಿಕಾರಿಗಳು 
ಕೆಟಿಯು (ಕೇರಳ ತಾಂತ್ರಿಕ ವಿಶ್ವವಿದ್ಯಾಲಯ) ದ ಪ್ರಸ್ತುತ ಅಧಿಕಾರಿಗಳು ಹೀಗಿದ್ದಾರೆ:

ಕುಲಪತಿ   : **ಶ್ರೀ.** **ನ್ಯಾಯಮೂರ್ತಿ ಪಿ.ಸತಶಿವಂ** (ಕೇರಳದ ಗೌರವಾನ್ವಿತ ರಾಜ್ಯಪಾಲರು)

ಪ್ರೊ ಚಾನ್ಸೆಲರ್   : **ಡಾ.ಕೆ.ಟಿ.ಜಲೀಲ್** (ಗೌರವಾನ್ವಿತ ಉನ್ನತ ಶಿಕ್ಷಣ ಸಚಿವರು, ಕೇರಳ ಸರ್ಕಾರ)

ಉಪಕುಲಪತಿ   : ಡಾ.ರಾಜಶ್ರೀ ಎಂ.ಎಸ್ (ಕೇರಳದ ಭಾರತೀಯ ಮಾಹಿತಿ ತಂತ್ರಜ್ಞಾನ ಮತ್ತು ನಿರ್ವಹಣಾ ಸಂಸ್ಥೆಯಲ್ಲಿ (ಐಐಐಟಿಎಂ-ಕೆ) ಮಾಜಿ)

ಪ್ರೊ ಉಪಕುಲಪತಿ   : ಡಾ.ಎಸ್.ಅಯೂಬ್ (ಟಿಕೆಎಂ ಕಾಲೇಜ್ ಆಫ್ ಎಂಜಿನಿಯರಿಂಗ್‌ನ ಮಾಜಿ ಪ್ರಾಂಶುಪಾಲರು)

ವಿವರವಾದ ಆಡಳಿತ ಮಂಡಳಿಗಳಿಗಾಗಿ ಇಲ್ಲಿ ಕ್ಲಿಕ್ ಮಾಡಿ

## ಸಹ ನೋಡಿ 
* ಕೇರಳದ ಎಂಜಿನಿಯರಿಂಗ್ ಕಾಲೇಜುಗಳ ಪಟ್ಟಿ

## ಉಲ್ಲೇಖಗಳು 
## ಬಾಹ್ಯ ಲಿಂಕ್‌ಗಳು
ಕರ್ನಾಟಕದ ಮೊದಲ ಸೌರ ವಿದ್ಯುತ್ ಸ್ಥಾವರ

**ಕರ್ನಾಟಕದ  ಮೊದಲ  ಸೌರ ವಿದ್ಯುತ್ ಸ್ಥಾವರವು** ೪0.೫ ಮೆಗಾವ್ಯಾಟ್ ದ್ಯುತಿವಿದ್ಯುಜ್ಜನಕ ವಿದ್ಯುತ್ ಕೇಂದ್ರ ಆಗಿದೆ.ಇದು ಕರ್ನಾಟಕ ರಾಜ್ಯದ  ಕೊಪ್ಪಳ ತಾಲೂಕಿನ ಚಿಕ್ಕೋಪ ಎನ್ನುವ ಗ್ರಾಮದಲ್ಲಿ ಇದೆ.ಇದನ್ನು  ೨೦೧೮ ಜನವರಿ ತಿಂಗಳಲ್ಲಿ ನಿಯೋಜಿಸಲಾಯಿತು.ಇದು   ೧೭೮ ಎಕರೆ ಪ್ರದೇಶವನ್ನು ಒಳಗೊಂಡಿದೆ.ಇದು ಸರಿ ಸುಮಾರು ೭೨00೦ ಜನರಿಗೆ ಶಕ್ತಿಯನ್ನು ಪೂರೈಸುವ ಶಕ್ತಿಯನ್ನು ಹೊಂದಿದೆ.ಇದನ್ನು (Talettutayi Solar  project ) ಖಾಸಗಿ  ಸೌರ ಯೋಜನೆಯು ನಿರ್ವಹಿಸುತ್ತದೆ.

ಇದನ್ನು  ೧೨೫೦೮೦ ಸೌರ ಕೋಶವನ್ನು ಉಪಯೋಗಿಸಿ ರಚಿಸಲಾಗಿದೆ.

ಇದರಿಂದ  ತಯಾರಾದ ಸೌರ ಶಕ್ತಿಯನ್ನು  **ಭಾರತದ ಸೌರ ಶಕ್ತಿ ನಿಗಮವು**(Solar energy  Corporation  of india  (SECI)) ತಗೆದುಕೊಳ್ಳುತ್ತದೆ.

ಡೆವಲಪರ್ ಸೋಲಾರ್ ಅರೈಸ್ ಇಂಡಿಯಾ ಪ್ರಾಜೆಕ್ಟ್ಸ್ ಲಿಮಿಟೆಡ್, ಇದರ  ಅಬಿವೃದ್ಧಿಕಾರರು ಆಗಿರುತ್ತಾರೆ. ಷೇರುದಾರರು ಥಾಮಸ್ ಲಾಯ್ಡ್ ಗ್ರೂಪ್, ಜಾಗತಿಕ ಇಂಧನ ದಕ್ಷತೆ,ಹವಮಾನ ಬದಲಾವಣೆ ಮತ್ತು ನವೀಕರಿಸಬಹುದಾದ ಇಂಧನ ನಿಧಿಗೆ (“GEEREF” ), ಯುರೋಪಿಯನ್ ಇನ್ವೆಸ್ಟ್ಮೆಂಟ್ ಬ್ಯಾಂಕ್ ಗ್ರೂಪ್ನ ಸಲಹೆಯಂತೆ, ಕೊಟಕ್ ಮಹೀಂದ್ರಾ ಕೋರ್ ಇನ್ಫ್ರಾಸ್ಟ್ರಕ್ಚರ್ ಇಂಡಿಯಾ ಫಂಡ್ (“CIIF”) ಮತ್ತು ಸ್ಥಾಪಕ ನಿರ್ವಹಣಾ ತಂಡ ಅನಿಲ್ ನಾಯರ್, ಜೇಮ್ಸ್ ಅಬ್ರಹಾಂ ಮತ್ತು ತಾನ್ಯಾ ಸಿಂಘಾಲ್ ಅವರನ್ನು ನಿರ್ವಹಿಸುತ್ತಿತ್ತು. ಸೋಲಾರ್ ಏರಿಸ್ ಭಾರತದಲ್ಲಿ ೧೩೦ ಮೆಗಾವ್ಯಾಟ್ ಗ್ರಿಡ್-ಸಂಪರ್ಕಿತ ಸೌರ ವಿದ್ಯುತ್ ಯೋಜನೆಗಳನ್ನು ಹೊಂದಿದೆ ಮತ್ತು ನಿರ್ವಹಿಸುತ್ತದೆ. ಸೌರ ಅರೈಸ ಎನ್ನುವ ಕಂಪನಿಯು ಭಾರತದಾದ್ಯಂತ ಒಟ್ಟಾರೆ ಸುಮಾರು  ೧೩೦ ಮೆಗಾ ವ್ಯಾಟ್ ಸಂಪರ್ಕದಲ್ಲಿರುವ ಸೌರ ಯೋಜನೆಯನ್ನು ನಿರ್ವಹಿಸುತ್ತದೆ.

## ಭಾರತದ ಸೌರಶಕ್ತಿ 
೨೦೨೨ ರ ವೇಳೆಗೆ 40 ಗಿಗಾವಾಟ್ ಸೌರ ವಿದ್ಯುತ್ ಸ್ಥಾವರಗಳನ್ನು ಮತ್ತು ಸ್ಥಳೀಯ ಉತ್ಪಾದನೆಯಲ್ಲಿ ಹೆಚ್ಚುವರಿ 60 ಗಿಗಾವಾಟ್‌ಗಳನ್ನು ಅಭಿವೃದ್ಧಿಪಡಿಸುವ ಗುರಿಯನ್ನು ಭಾರತ ಹೊಂದಿದೆ.

## ಉಲ್ಲೇಖಗಳು 
## ಬಾಹ್ಯ ತಳಕುಗಳು 
*   ಥಾಮಸ್ ಲಾಯ್ಡ್ 
*   ಸೌರ ಉದ್ಭವ
ಸುಲಜ್ಜಾ ಫಿರೋಡಿಯ ಮೋಟ್ವಾನಿ

ಇವರು ಭಾರತೀಯ ಮಹಿಳಾ ಉದ್ಯಮಿ.ಇವರು ೧೯೭೦ರ ಆಗಸ್ಟ್ ೨೬ ರಂದು ಜನಿಸಿದರು.

## ವಿದ್ಯಾಭ್ಯಾಸ
೧೯೯೦ರಲ್ಲಿ ಬಿಹಾನ್ ಮಹಾರಾಷ್ಟ್ರ ವಾಣಿಜ್ಯ ಕಾಲೇಜು, ಪುಣೆ ವಿಶ್ವವಿದ್ಯಾಲಯದಿಂದ ಪಡೆದರು. ನಂತರ ತಮ್ಮ ಎಂಬಿಎ ಪದವಿಯನ್ನು ಪಿಟ್ಸ್‌ಬರ್ಗ್‌ನ ಕ್ರನೇಗಿ ಮೇಲನ್ ವಿಶ್ವವಿದ್ಯಾಲಯದಲ್ಲಿ ಪಡೆದರು. ಎಸ್  ಎಸ್ ಸಿ ಮತ್ತು ಹೆಚ್ ಎಸ್‌ ಸಿ ಪರೀಕ್ಷೆಗಳಲ್ಲಿ ಉತ್ತಮ ಶ್ರೇಣಿ ಗಳಿಸಿದ್ದಾರೆ.

## ವಯಕ್ತಿಕ ಜೇವನ
ಫಿರೋಡಿಯಾ ರವರ ತಾಯಿ ಪದ್ಮಶ್ರೀ ಅರುಣಾ ಫಿರೋಡಿಯಾ. ಇವರು ಫಿರೋಡಿಯಾ ಸಂಸ್ಥೆಯ ಸ್ಥಾಪಕರು ಮತ್ತು ಇಗೀನ ಅಧ್ಯಕ್ಷರು. ಸುಲಜ್ಜಾರವರು ಹೆಚ್ ಕೆ ಫಿರೋಡಿಯಾರವರ ಮೊಮ್ಮಗಳು. ಸುಲಜ್ಜಾ ಫಿರೋಡಿಯಾರವರ ಪತಿ ಮನೀಶ್ ಮೊಟ್ವಾನಿ, ಮಗ ಸಿದ್ಧಾರ್ಥ್. ಇವರಿಗೆ ಬ್ಯಾಂಡ್ಮಿಡನ್ ಕ್ರೀಡೆಯಲ್ಲಿ  ಆಸಕ್ತಿ ಇತ್ತು.

## ವೃತ್ತಿ ಜೀವನ
ಕೈನೆಟಿಕ್ ಮೋಟಾರ್ ಕಂಪನಿಗೆ ಸೇರುವ ಮೊದಲು ನಾಲ್ಕು ವರ್ಷಗಳ ಕಾಲ ಕ್ಯಾಲಿಫೋರ್ನಿಯಾದ ಇನ್ವೇಸ್ಟ್ ಅನಾಲಿಸಿಸ್ ಕಂಪನಿಯಲ್ಲಿ ಕಾರ್ಯನಿರ್ವಹಿಸಿದ್ದರು. ಇವರು ಕೈನೇಟಿಕ್ ಮೋಟಾರ್ ಕಂಪೆನಿಯ ಪ್ರಮುಖ ಕಾರ್ಯ ಚಟುವಟಿಕೆಗಳಲ್ಲಿ ಭಾಗವಹಿಸಿದ್ದಾರೆ.ಕೈನೇಟಿಕ್ ಮೋಟರ್ ಕಂಪೆನಿ ಹಾಗು ಕೈನೇಟಿಕ್ ಗ್ರೀನ್ ಎನೇರ್ಜಿ ಲಿಮಿಟೆಡ್ ಕಂಪನಿಗಳ  ನಿರ್ದೇಶಕರಾಗಿ ಕರ್ತವ್ಯ ನಿರ್ವಹಿಸುತ್ತಿದ್ದಾರೆ. ಈ ಕಂಪನಿಯ ಹಲವಾರು ವ್ಯವಹಾರ ಬೆಳವಣಿಗೆ ಕಾರ್ಯದಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದಾರೆ.

## ಪ್ರಶಸ್ತಿಗಳು
*ಇವರಿಗೆ ಇಂಡಿಯನ್‌ ಟುಡೇಯಿಂದ ಈ ಯುಗದ ವ್ಯವಹಾರ ಮುಖವೆಂಬ ಬಿರುದು ಲಭಿಸಿದೆ.
*ಇವರ ವ್ಯವಹಾರದಲ್ಲಿನ ಸಾಧನೆಗೆ ಸಾಮಾಜಿಕ ಯುವ ಸಾಧಕಿ ಎಂಬ ಪ್ರಶಸ್ತಿ ೨೦೦೨ ರಲ್ಲಿ ಪಡೆದಿದ್ದಾರೆ.
*೨೦೦೩ ರಲ್ಲಿ  ಮಾರುಕಟ್ಟೆ ಮತ್ತು ನಿರ್ವಹಣಾ ಸಂಸ್ಥೆಯಿಂದ ಮಹಿಳಾ ನಿರ್ವಹಣಾ ಅಧಿಕಾರಿ ಎಂದು ಪ್ರಶಂಸೆ ಪಡೆದಿದ್ದಾರೆ.
*೨೦೦೩ ರಲ್ಲಿ ಬಿಸಿನೆಸ್ ಟುಡೇ ಯಿಂದ ಉತ್ತಮ ಯುವ ಸಾಧಕಿ ಎಂಬ ಬಿರುದು ಲಭಿಸಿದೆ.
*ಎಂ ಟಿವಿಯು ಭಾರತೀಯ ಅತ್ಯಂತ ಸೊಗಸಾದ ವ್ಯವಹಾರಿಕ ಮಹಿಳೆ ಎಂದು ಗುರುತಿಸಿದೆ.
*ಅಂತರಾಷ್ಟ್ರೀಯ ಆರ್ಥಿಕ ಸಂಸ್ಥೆಯಲ್ಲಿ ಅಂತರಾಷ್ಟ್ರೀಯ ಯುವ ನಾಯಕಿ ಮತ್ತು ಮುಂದಿನ ದಿನದ ಅಂತರ್ರಾಷ್ಟ್ರೀಯ ವ್ಯವಹಾರದ ನಾಯಕಿಯಾಗಿ ಆಯ್ಕೆಯಾಗಿದ್ದಾರೆ.

## ಉಲ್ಲೇಖಗಳು
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಅದಿತಿ ಆರ್ಯ

**ಅದಿತಿ ಆರ್ಯ** (ಜನನ ೧೮ ಸೆಪ್ಟೆಂಬರ್ ೧೯೯೪) ಒಬ್ಬ ಭಾರತೀಯ ನಟಿ, ರೂಪದರ್ಶಿ, ಸಂಶೋಧನಾ ವಿಶ್ಲೇಷಕ ಮತ್ತು ಸೌಂದರ್ಯ ಸ್ಪರ್ಧೆಯ ಶೀರ್ಷಿಕೆದಾರರಾಗಿದ್ದು, ಇವರು ೨೦೧೫ ರಲ್ಲಿ ಫೆಮಿನಾ ಮಿಸ್ ಇಂಡಿಯಾ ವಿಶ್ವ ಕಿರೀಟವನ್ನು ಪಡೆದರು. ೨0೧೫ ರ ಮಿಸ್ ವರ್ಲ್ಡ್ ಸ್ಪರ್ಧೆಯಲ್ಲಿ ಇವರು ಭಾರತವನ್ನು ಪ್ರತಿನಿಧಿಸಿದ್ದರು.

## ಆರಂಭಿಕ ಜೀವನ
ಆರ್ಯ ಗುರಗಾಂವ್ ಗೆ ತೆರಳುವ ಮೊದಲು ತನ್ನ ಆರಂಭಿಕ ವರ್ಷಗಳಲ್ಲಿ ಸೇಕ್ರೆಡ್ ಹಾರ್ಟ್ ಸೀನಿಯರ್ ಸೆಕೆಂಡರಿ ಶಾಲೆಯಲ್ಲಿ ಅಧ್ಯಯನ ಮಾಡಿದರು. ಅಮಿಟಿ ಇಂಟರ್ನ್ಯಾಷನಲ್ ಶಾಲೆಯಲ್ಲಿ, ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ನಂತರ ಇವರು ದೆಹಲಿ ವಿಶ್ವವಿದ್ಯಾಲಯದ ಶಾಹೀದ್ ಸುಖದೇವ್ ಕಾಲೇಜ್ ಆಫ್ ಬಿಸಿನೆಸ್ ಸ್ಟಡೀಸ್‌ನಿಂದ ವ್ಯವಹಾರ ಅಧ್ಯಯನದಲ್ಲಿ ಹಣಕಾಸು ಮೇಜರ್ ಜೊತೆ ಪದವಿ ಮುಗಿಸಿದರು.

## ಫೆಮಿನಾ ಮಿಸ್ ಇಂಡಿಯಾ ೨೦೧೫
ಮುಂಬೈನಲ್ಲಿ ನಡೆದ ಸಮಾರಂಭದಲ್ಲಿ ಅದಿತಿ ಎಫ್‌ಬಿಬಿ ಫೆಮಿನಾ ಮಿಸ್ ಇಂಡಿಯಾ ವರ್ಲ್ಡ್ ೨೦೧೫ ರ ವಿಜೇತರಾಗಿ ಕಿರೀಟವನ್ನು ಪಡೆದರು.

## ವಿಶ್ವ ಸುಂದರಿ ೨೦೧೫
ಫೆಮಿನಾ ಮಿಸ್ ಇಂಡಿಯಾ ವರ್ಲ್ಡ್ ೨೦೧೫ ಪ್ರಶಸ್ತಿಯನ್ನು ಗೆದ್ದ ನಂತರ ಮಿಸ್ ವರ್ಲ್ಡ್ ಸ್ಪರ್ಧೆಯ ೬೫ ನೇ ಆವೃತ್ತಿಯ ಮಿಸ್ ವರ್ಲ್ಡ್ ೨೦೧೫ ರಲ್ಲಿ ಭಾರತವನ್ನು ಪ್ರತಿನಿಧಿಸಿದರು. ಉಪ ಸ್ಪರ್ಧೆಗಳಲ್ಲಿ ಮಲ್ಟಿಮೀಡಿಯಾ ಪ್ರಶಸ್ತಿಯಲ್ಲಿ ಟಾಪ್ ೫, ಪೀಪಲ್ಸ್ ಚಾಯ್ಸ್ ಅವಾರ್ಡ್‌ನಲ್ಲಿ ಟಾಪ್ ೫, ವಿಶ್ವ ಫ್ಯಾಶನ್ ಡಿಸೈನರ್ ಡ್ರೆಸ್ ಅವಾರ್ಡ್‌ನಲ್ಲಿ ಟಾಪ್ ೧೦, ಬ್ಯೂಟಿ ವಿಥ್ ಎ ಪರ್ಪಸ್ ಅವಾರ್ಡ್‌ನಲ್ಲಿ ಟಾಪ್ ೨೫, ಟ್ಯಾಲೆಂಟ್ ಉಪ ಸ್ಪರ್ಧೆಯಲ್ಲಿ ಟಾಪ್ ೩೦ ಮತ್ತು ಟಾಪ್ ಮಾಡೆಲ್‌ನಲ್ಲಿ ಟಾಪ್ ೩೦ ಸ್ಥಾನ ಪಡೆದರು.

## ನಟನಾ ವೃತ್ತಿ
ಫೆಮಿನಾ ಮಿಸ್ ಇಂಡಿಯಾ ೨೦೧೫ ರ ಕಿರೀಟವನ್ನು ಪಡೆದ ನಂತರ ಅದಿತಿ ಆರ್ಯ ಅವರು ಟಾಲಿವುಡ್‌ಗೆ ನಾಯಕಿಯಾಗಿ ಮುಖ್ಯ ನಿರ್ದೇಶಕರಾಗಿ ಪಾದಾರ್ಪಣೆ ಮಾಡಿದ್ದಾರೆ. ಪುರಿ ಜಗನ್ನಾಥ್ ಅವರ ಚಿತ್ರ ನಂದಮುರಿ ಕಲ್ಯಾಣ್ ರಾಮ್ ಅವರೊಂದಿಗೆ ಇಸ್ಮ್. ಈ ಚಿತ್ರವು ಬಾಕ್ಸ್ ಆಫೀಸ್ ನಲ್ಲಿ ಯಶಸ್ವಿಯಾಗಿ ಪ್ರದರ್ಶನ ಕಂಡಿತು ಮತ್ತು ಪ್ರೇಕ್ಷಕರು ಮತ್ತು ವಿಮರ್ಶಕರಿಂದ ಉತ್ತಮ ಪ್ರತಿಕ್ರಿಯೆ ಪಡೆಯಿತು.

ನಂತರ ೩ಡಿ ಯಲ್ಲಿ ಚಿತ್ರೀಕರಣಗೊಳ್ಳುತ್ತಿರುವ ಮ್ಯಾಗ್ನಮ್ ಓಪಸ್ ಕುರುಕ್ಷೇತ್ರದಲ್ಲಿ ಇವರು ಉತ್ತರೆಯ ಪಾತ್ರದಲ್ಲಿ ಕನ್ನಡಕ್ಕೆ ಪಾದಾರ್ಪಣೆ ಮಾಡಿದರು.

ಸಿದ್ದಾಂತ್ ಸಚ್‌ದೇವ್ ನಿರ್ದೇಶನದ ಮತ್ತು ವಿಕ್ರಮ್ ಭಟ್ ನಿರ್ಮಿಸಿದ ೩೬ ಸಂಚಿಕೆಗಳ ಹಿಂದಿ ವೆಬ್ ಸೀರಿಸ್ ತಂತ್ರದಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದ್ದಾರೆ. ಅದೇ ತಂಡದೊಂದಿಗೆ ಸ್ಪಾಟ್ಲೈಟ್ ೨ ಎಂಬ ಮತ್ತೊಂದು ವೆಬ್ ಸೀರಿಸನ್ನು ಸಹ ಅವರು ಮಾಡಿದ್ದಾರೆ.

## ಚಿತ್ರಕಥೆ
## ಉಲ್ಲೇಖಗಳು
ವರ್ಗ:ನಟಿಯರು
ವರ್ಗ:೧೯೯೪ ಜನನ
ಕಂಠೀರವ ಒಳಾಂಗಣ ಕ್ರೀಡಾಂಗಣ

ಕಂಟೀರವ ಒಳಾಂಗಣ ಕ್ರೀಡಾಂಗಣ

ಸ್ಥಳ:-ಬೆಂಗಳೂರು,ಭಾರತ

ಮಾಲಿಕರು:-ಕರ್ನಾಟಕ ಅತ್ಲೆಟೀಕ್ ಅಸ್ಸೊಸಿಯೆಶನ್

ಸಾಮರ್ಥ್ಯ :-೪,೦೦೦

ಮೈದಾನದ ಗಾತ್ರ:-೧೨೦ ಮೀ x ೯೦ ಮೀ

ನಿರ್ಮಾಣ

ಕಟ್ಟೀದ್ದು:-೧೯೯೫

ಶಿಲ್ಪಿ:-ಸುಂದರಂ ಕನ್ಸಲ್ಟನ್ಸಿ  ಬೆಂಗಳೂರು

ಗುತ್ತಿಗೆದಾರ

ಬೆಂಗಳೂರು ಬುಲ್ಲ್ಸ್(ಕಬ್ಬಡಿ),ಬೆಂಗಳೂರು ಬೀಸ್ಟ್ (ಬಾಸ್ಕೆಟ್ ಬಾಲ್)

thumb|300x300px| ಕ್ರೀಡಾಂಗಣದ ಆಂತರಿಕ ನೋಟ
**ಕಂಟೀರವ ಒಳಾಂಗಣ ಕ್ರೀಡಾಂಗಣವನ್ನು** **ಶ್ರೀ** ಅಥವಾ **ಶ್ರೀ ಕಂಟೀರವ ಒಳಾಂಗಣ ಕ್ರೀಡಾಂಗಣ** ಎಂದೂ ಕರೆಯುತ್ತಾರೆ, ಇದು ಒಳಾಂಗಣ ಕ್ರೀಡಾ ರಂಗವಾಗಿದ್ದು , ಭಾರತದ ಬೆಂಗಳೂರಿನಲ್ಲಿ, ಕಬ್ಬನ್ ಪಾರ್ಕ್ ಬಳಿ, ಕೇಂದ್ರ ಆಡಳಿತ ಪ್ರದೇಶದ ನಗರದ ಹೃದಯಭಾಗದಲ್ಲಿದೆ. ಅಖಾಡದ ಸಾಮರ್ಥ್ಯ ೪,000 ಜನರು.    . ಈ ಕ್ರೀಡಾ ಸಂಕೀರ್ಣವನ್ನು ರಚಿಸಲು ಸಂಪಂಗಿ ಕೆರೆ ಬದಲಾಯಿಸಲಾಯಿತು.

ಕ್ರೀಡಾಂಗಣಕ್ಕೆ 8 ಪ್ರವೇಶದ್ವಾರಗಳಿದ್ದು, ಅವುಗಳಲ್ಲಿ ಐದು ಸಾರ್ವಜನಿಕರಿಗೆ, ಒಂದು ವಿಐಪಿಗಳಿಗೆ, ಒಂದು ಕ್ರೀಡಾಂಗಣ ಅಧಿಕಾರಿಗಳಿಗೆ ಮತ್ತು ಒಂದು ಆಟಗಾರರಿಗೆ.

ಕ್ರೀಡಾಂಗಣವು ಅಂಡಾಕಾರದ ಗುಮ್ಮಟವನ್ನು ಹೊಂದಿದ್ದು, ೧೨೦ಮಡಿಸಿದ ಫಲಕಗಳನ್ನು (ಪ್ರಿಕಾಸ್ಟ್) ವಿಭಿನ್ನ ಅಡ್ಡ-ವಿಭಾಗದ (ಸರಾಸರಿ ೨ ಮೀ) ೪೦ ಎಂಎಂ ತಟ್ಟೇ ದಪ್ಪ ಮತ್ತು ಅಂತರ-ಸಂಪರ್ಕಿತ ಪಕ್ಕೆಲುಬುಗಳ ಸರಣಿಯನ್ನು ಹೊಂದಿರುತ್ತದೆ. ಗುಮ್ಮಟದ ಕೆಳಗಿನ ತುದಿಯನ್ನು ಅಂಡಾಕಾರ ರಿಂಗ್ ಕಿರಣದ ಮೇಲೆ 8 ಮೀ ಮಟ್ಟದಲ್ಲಿ ಬೆಂಬಲಿಸಲಾಗುತ್ತದೆ, ಇದು ೨೪ ಸಮಾನ ಅಂತರದ ಕಮಾನು ಕಾಲಮ್‌ಗಳಲ್ಲಿ ಬೆಂಬಲಿಸುತ್ತದೆ. ಗುಮ್ಮಟದ ಮೇಲ್ಭಾಗವು ೨೯ ಮೀ ಮಟ್ಟದಲ್ಲಿ ೧೬ ಮೀ x ೮ ಮೀ  ಅಂಡಾಕಾರ ರಿಂಗ್‌ನಲ್ಲಿ ಬೆಂಬಲಿತವಾಗಿದೆ. ೪ ಮೀ ಎತ್ತರದ ಸಣ್ಣ ಅಂಡಾಕಾರದ ಪ್ಯಾರಾಬೋಲಾಯ್ಡ್ ಇನ್-ಸಿತು ಗುಮ್ಮಟ ಮತ್ತು ಪರಸ್ಪರ ಸಂಪರ್ಕಿತ ಸ್ಟಿಫ್ಫೈನರ್‌ಗಳ ಸರಣಿಯನ್ನು ಹೊಂದಿರುವುದು ಮೇಲಿನ ಉಂಗುರದ ಮೇಲೆ ವಿಶ್ರಾಂತಿ ಪಡೆಯುತ್ತಿದೆ. ಮಡಿಚಿದ ತಟ್ಟೇಯ ಎರಡು ಉಂಗುರಗಳ ನಡುವೆ ಸುಮಾರು ೪0 ಮೀ. ಆಸನ ಗ್ಯಾಲರಿಗಳು ಪೂರ್ವಭಾವಿಯಾಗಿರುತ್ತವೆ ಮತ್ತು ಇತರ ಕ್ಯೂಬಿಕಲ್‌ಗಳು ಸ್ಥಳದಲ್ಲೇ ಇರುತ್ತವೆ.

## ಸಹ ನೋಡಿ 
* ಶ್ರೀ**ಕಂಟೀರವ** ಕ್ರೀಡಾಂಗಣ
ಸಂದೀಪ್ ಶೆಟ್ಟಿ

**ಸಂದೀಪ್ ಶೆಟ್ಟಿ** (ಜನನ ೨೩ ಜುಲೈ) ತುಳು ಚಿತ್ರರಂಗಗಳಾದ ದಂಡ್, ಮದಿಮೆ, ಎಕ್ಕಸಕ ಮತ್ತು ಅನೇಕ ನಾಟಕಗಳು ಮತ್ತು ರಂಗ ಪ್ರದರ್ಶನಗಳಲ್ಲಿ ಹೆಸರುವಾಸಿಯಾದ ದಕ್ಷಿಣ ಕನ್ನಡದ ನಟ. ಇವರು ಮತ್ತು ಇವರ ಪ್ರಶಂಸ ತಂಡ ಕರಾವಳಿ ಕರ್ನಾಟಕದಲ್ಲಿ ನಡೆಯುತ್ತಿರುವ ಬಲೆ ತೆಲಿಪಾಲೆ ಕಾಮಿಡಿ ಶೋ ನಲ್ಲಿ ಗೆದ್ದಿದ್ದರು. ಸಂದೀಪ್ ಮಸ್ಕತ್, ದುಬೈ, ಕುವೈತ್ ಮತ್ತು ಬಹ್ರೇನ್‌ನಂತಹ ಅಂತರಾಷ್ಟ್ರೀಯ ಸ್ಥಳಗಳಲ್ಲಿ ಹಾಗೂ ಬೆಂಗಳೂರು, ಮುಂಬೈ ಮತ್ತು ಪುಣೆ ಸೇರಿದಂತೆ ಭಾರತದೊಳಗಿನ ಸ್ಥಳಗಳಲ್ಲಿ ೧,೦೦೦ ಕ್ಕೂ ಹೆಚ್ಚು ಸ್ಟೇಜ್ ಶೋಗಳನ್ನು ಪ್ರದರ್ಶಿಸಿದ್ದಾರೆ.

## ಆರಂಭಿಕ ಜೀವನ
ಸಂದೀಪ್ ಶೆಟ್ಟಿ ಜುಲೈ ೨೩ ರಂದು ಉಡುಪಿ ಜಿಲ್ಲೆಯ ಶಿರ್ವಾ ಗ್ರಾಮದ ಪಕ್ಕದ ಮಣಿಬೆಟ್ಟೆಯಲ್ಲಿ ಜನಿಸಿದರು. ಬಿಬಿಎಂ ಮತ್ತು ಎಂಬಿಎ ಪದವಿಗಳನ್ನು ಪಡೆದ ಸಂದೀಪ್ ಶೆಟ್ಟಿ ಅವರು ಸುಂದರ್ ಶೆಟ್ಟಿ ಮತ್ತು ರತ್ನ ಶೆಟ್ಟಿ ಅವರ ಪುತ್ರ. ಸಂದೀಪ್ ೧೯೯೮ ರಲ್ಲಿ 'ನಾಥುನಾ ಪಾರು' ಎಂಬ ತುಳು ನಾಟಕವನ್ನು ಬರೆದು ನಿರ್ದೇಶಿಸುತ್ತಾ ತಮ್ಮ ನಟನಾ ವೃತ್ತಿಯನ್ನು ಪ್ರಾರಂಭಿಸಿದರು.

## ಚಿತ್ರಕಥೆ
## ಪ್ರಶಸ್ತಿಗಳು
*೨೦೧೫ - ಬಲೆ ತೆಲಿಪಾಲೆ ವಿಜೇತ ಪ್ರಶಂಸ ತಂಡ 
*೨೦೧೪ - ಬಲೆ ತೆಲಿಪಾಲೆ ವಿಜೇತ ಪ್ರಶಂಸ ತಂಡ
*೨೦೧೩ - ಬಲೆ ತೆಲಿಪಾಲೆ ವಿಜೇತ ಪ್ರಶಂಸ ತಂಡ
*ಮುಂಬೈ ಕಲಾಭಿಮಾನಿಗಳು ಅವರಿಂದ -'ಕುಸಾಲ್ದ ಬಿರ್ಸೆ' 
*ಪುತ್ತೂರು ನಾಟಕ ಸ್ಪರ್ಧೆಯಲ್ಲಿ 'ಜನಮೆಚ್ಚಿದ ಹಾಸ್ಯ ನಟ' ಪ್ರಶಸ್ತಿ.

## ಉಲ್ಲೇಖಗಳು
ವರ್ಗ:ತುಳು ಚಲನಚಿತ್ರ ನಟರು
ವರ್ಗ:ಭಾರತೀಯ ನಟರು
ವರ್ಗ:ಬಲೆತೆಲಿಪಾಲೆ ಸ್ಪರ್ಧೆಯ ಕಲಾವಿದರು
ಪೂಜಾ ಹೆಗ್ಡೆ

**ಪೂಜಾ ಹೆಗ್ಡೆ** ಭಾರತೀಯ ರೂಪದರ್ಶಿ ಮತ್ತು ಚಲನಚಿತ್ರ ನಟಿ. ಮುಖ್ಯವಾಗಿ ಇವರು ತೆಲುಗು ಮತ್ತು ಹಿಂದಿ ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಇವರು ಮಿಸ್ ಯೂನಿವರ್ಸ್ ಇಂಡಿಯಾ ೨೦೧೦ ಸ್ಪರ್ಧೆಯಲ್ಲಿ ಎರಡನೇ ರನ್ನರ್ ಅಪ್ ಆಗಿ ಕಿರೀಟವನ್ನು ಪಡೆದರು. ಮಿಸ್ಕಿನ್ ಅವರ ತಮಿಳು ಸೂಪರ್ಹೀರೋ ಚಿತ್ರ ಮುಗಮುಡಿ (೨೦೧೨) ಚಿತ್ರದಲ್ಲಿ ನಟಿಸಲು ತೆರಳಿದರು. ನಂತರ ಅವರು ತೆಲುಗು ಚಿತ್ರಗಳಾದ ಓಕಾ ಲೈಲಾ ಕೋಸಮ್ ಮತ್ತು ಮುಕುಂದ (೨೦೧೪) ನಲ್ಲಿ ಕಾಣಿಸಿಕೊಂಡರು. ಅಶುತೋಷ್ ಗೋವಾರಿಕರ್ ಅವರ ಮೊಹೆಂಜೊದಾರೊ (೨೦೧೬) ಚಿತ್ರದಲ್ಲಿ ಹೃತಿಕ್‌ ರೋಷನ್‌ ಅವರೊಂದಿಗೆ ಪ್ರಮುಖ ನಟಿಯಾಗಿ ನಟಿಸಲು ಸಹಿ ಹಾಕಿದರು.

## ಆರಂಭಿಕ ಜೀವನ
ಪೂಜಾ ಹುಟ್ಟಿ ಬೆಳೆದದ್ದು ಮಹಾರಾಷ್ಟ್ರದ ಮುಂಬೈನಲ್ಲಿ. ಆಕೆಯ ಪೋಷಕರಾದ ಮಂಜುನಾಥ್ ಹೆಗ್ಡೆ ಮತ್ತು ಲತಾ ಹೆಗ್ಡೆ ಕರ್ನಾಟಕದ ಮಂಗಳೂರಿನವರು. ಅವಳ ಮಾತೃಭಾಷೆ ತುಳು. ಮತ್ತು ಇವರು ಇಂಗ್ಲಿಷ್, ಮರಾಠಿ, ಹಿಂದಿ ಭಾಷೆಯನ್ನು ಮಾತನಾಡುತಿದ್ದರು. ಇವರು ಎಂ.ಎಂ.ಕೆ ಕಾಲೇಜಿಗೆ ಹೋದರು. ಇವರು ನಿಯಮಿತವಾಗಿ ಇಂಟರ್ಕಾಲೇಜಿಯೇಟ್ ಸ್ಪರ್ಧೆಗಳಲ್ಲಿ ಪ್ರವೇಶಿಸಲು ಪ್ರಯತ್ನಿಸಿದರು. ಇವರು ನೃತ್ಯ ಮತ್ತು ಫ್ಯಾಷನ್ ಶೋಗಳಲ್ಲಿ ಭಾಗವಹಿಸಿದರು.

## ವೃತ್ತಿ
ಇವರು ಮಿಸ್ ಇಂಡಿಯಾ ೨೦೦೯ ಸ್ಪರ್ಧೆಯಲ್ಲಿ ಸ್ಪರ್ಧಿಸಿದರು. ಆದರೆ ಮಿಸ್ ಇಂಡಿಯಾ ಟ್ಯಾಲೆಂಟೆಡ್ ೨೦೦೯ ಗೌರವವನ್ನು ಗೆದ್ದರೂ ಆರಂಭಿಕ ಸುತ್ತಿನಲ್ಲಿ ಹೊರಹಾಕಲ್ಪಟ್ಟರು. ಇವರು ಮುಂದಿನ ವರ್ಷ ಮತ್ತೆ ಅರ್ಜಿ ಸಲ್ಲಿಸಿದರು ಮತ್ತು ಮಿಸ್ ಯೂನಿವರ್ಸ್ ಇಂಡಿಯಾ ೨೦೧೦ ಸ್ಪರ್ಧೆಯಲ್ಲಿ ಎರಡನೇ ರನ್ನರ್ ಅಪ್ ಆಗಿದ್ದರು. ಮಿಸ್ ಇಂಡಿಯಾ ಸೌತ್ ಗ್ಲಾಮರಸ್ ಹೇರ್ ೨೦೧೦ ಕಿರೀಟವನ್ನು ಪಡೆದರು. ಜೀವಾ ಎದುರು ಮಿಸ್ಕಿನ್‌ನ ತಮಿಳು ಸೂಪರ್ಹೀರೋ ಚಿತ್ರ ಮುಗಮುಡಿ (೨೦೧೨) ಚಿತ್ರದಲ್ಲಿ ನಟಿಸಿದ ಅವರು, ಸಮಾಜದ ಬಗೆಗಿನ ತನ್ನ ದೃಷ್ಟಿಕೋನವನ್ನು ಬದಲಿಸಲು ಪುರುಷ ಪಾತ್ರಕ್ಕೆ ಪ್ರೇರಣೆ ನೀಡುತ್ತಾರೆ.

ಇವರ ಎರಡನೇ ತೆಲುಗು ಚಿತ್ರ ಓಕಾ ಲೈಲಾ ಕೋಸಮ್ (೨೦೧೪), ಅವರ ಎದುರು ನಾಗ ಚೈತನ್ಯ ಕಾಣಿಸಿಕೊಂಡಿದ್ದಾರೆ. ಚಿತ್ರದಲ್ಲಿನ ಅಭಿನಯಕ್ಕಾಗಿ ಅವರು ಪ್ರಶಂಸೆಗೆ ಪಾತ್ರರಾದರು. ಅದೇ ಸಮಯದಲ್ಲಿ, ಅವರು ೬೨ ನೇ ಫಿಲ್ಮ್ಫೇರ್ ಪ್ರಶಸ್ತಿಗಳಲ್ಲಿ (ದಕ್ಷಿಣ) ಅತ್ಯುತ್ತಮ ನಟಿಗಾಗಿ ನಾಮನಿರ್ದೇಶನಗೊಂಡರು. ಪ್ರೊಡಕ್ಷನ್ ಹೌಸ್ ಮತ್ತು ನಿರ್ದೇಶಕ ವಿಜಯ್ ಕೊಂಡಾ ಅವರ ಹಿಂದಿನ ಸಾಹಸದ ಯಶಸ್ಸಿನ ನಂತರ ಈ ಯೋಜನೆಯಲ್ಲಿ ಕೆಲಸ ಮಾಡಲು ಅವಳನ್ನು ಪ್ರೇರೇಪಿಸಿತು. ಪ್ರಮುಖ ಮಹಿಳಾ ಪಾತ್ರವನ್ನು ಚಿತ್ರಿಸಲು ಸಹಾಯ ಮಾಡಲು ಅವರು ತೆಲುಗು ಪಾಠಗಳನ್ನು ಕೈಗೊಂಡರು. ತನ್ನ ಎರಡನೇ ತೆಲುಗು ಚಿತ್ರದಲ್ಲಿ ಹೆಗ್ಡೆ ಮುಕುಂದ ಅವರ ಗೋಪಿಕಮ್ಮ ಹಾಡಿನಲ್ಲಿ ಅವರ ಸ್ಮರಣೀಯ ಅಭಿನಯದಿಂದ ಅನೇಕರನ್ನು ಮೆಚ್ಚಿಸಿದರು.

ಜುಲೈ ೨೦೧೪ ರಲ್ಲಿ, ಸಿಂಧೂ ಕಣಿವೆಯ ನಾಗರಿಕತೆಯ ಹಿನ್ನೆಲೆಯ ವಿರುದ್ಧ ಹೊಂದಿದ ಅಶುತೋಷ್ ಗೋವಾರಿಕರ್ ಅವರ ಮುಂಬರುವ ಅವಧಿಯ ಚಲನಚಿತ್ರ ಮೊಹೆಂಜೊದಾರೊ ಚಿತ್ರದಲ್ಲಿ ಹೃತಿಕ್ ರೋಷನ್ ಎದುರು ಬಾಲಿವುಡ್ ಗೆ ಪಾದಾರ್ಪಣೆ ಮಾಡಲು ಹೆಗ್ಡೆ ಒಪ್ಪಿಕೊಂಡರು. ಗೋವಾರಿಕರ್ ಅವರ ಪತ್ನಿ ಜಾಹೀರಾತಿನಲ್ಲಿ ಅವಳನ್ನು ಗುರುತಿಸಿ ಆಡಿಷನ್ಗೆ ಕರೆದ ನಂತರ ಅವಳು ಆಯ್ಕೆಯಾದಳು. ಅದನ್ನು ಅವಳು ಯಶಸ್ವಿಯಾಗಿ ಪೂರ್ಣಗೊಳಿಸಿದಳು. ಚಿತ್ರದ ಬಗೆಗಿನ ಅವರ ಬದ್ಧತೆಯ ಪರಿಣಾಮವಾಗಿ, ತನ್ನ ಹಿಂದಿ ಚಿತ್ರ ಬಿಡುಗಡೆಯಾಗುವವರೆಗೂ ಪ್ರಾದೇಶಿಕ ಭಾರತೀಯ ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುವುದರಲ್ಲಿ ಸ್ವಲ್ಪ ವಿರಾಮ ತೆಗೆದುಕೊಳ್ಳುವುದಾಗಿ ಬಹಿರಂಗಪಡಿಸಿದಳು ಮತ್ತು ಮಣಿರತ್ನಂ ನಿರ್ದೇಶನದ ಚಿತ್ರದಲ್ಲಿ ಕೆಲಸ ಮಾಡುವ ಅವಕಾಶವನ್ನು ತಿರಸ್ಕರಿಸಿದಳು.

## ಚಿತ್ರಕಥೆ
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* 

ವರ್ಗ:ಸಿನಿಮಾ ತಾರೆಗಳು
ವರ್ಗ:ಚಲನಚಿತ್ರ ನಟಿಯರು
ವರ್ಗ:ಭಾರತೀಯ ಚಲನಚಿತ್ರ ನಟರು
ವರ್ಗ:ತೆಲುಗು ಚಲನಚಿತ್ರ ನಟಿಯರು
ವರ್ಗ:ಹಿಂದಿ ಚಲನಚಿತ್ರ ನಟರು
ವರ್ಗ:ಬಾಲಿವುಡ್ ನಟಿಯರು
ಸಿ ಎಸ್ ಸಂತೋಷ್

thumb|ಸಿ ಎಸ್ ಸಂತೋಷ್
ಸಿ ಎಸ್ ಸಂತೋಷ್ ರವರು ಭಾರತೀಯ ಆಫ್ ರೋಡ್ ಮತ್ತು ಎಂಡ್ಯೂರೋ ಮೋಟಾರ್ಸೈಕಲ್ ಸ್ಪರ್ಧಿ. ಇವರು ರಾಷ್ಟ್ರೀಯ ಸೂಪರ್ ಕ್ರಾಸ್ ಮತ್ತು ಮೋಟಾರ್ ಕ್ರಾಸ್ ನಲ್ಲಿ ವಿಜಯ ಸಾಧಿಸಿದ್ದಾರೆ. ಸಂತೋಷ್ ರವರು ಒಂದು ದಶಕಕ್ಕಿಂತಲೂ ಹೆಚ್ಚಿನ ಸಮಯದಿಂದ ಈ ಕ್ಷೇತ್ರದಲ್ಲಿ ಸಾಧನೆ ಮಾಡುತ್ತಿದ್ದಾರೆ. ಇವರು ಹೀರೊ ಮೋಟಾರ್ ನ ಮೋಟಾರ್ ಸವಾರ. ಇವರು ಭಾರತದಲ್ಲಿ ಮೋಟಾರ್ ಸ್ಪರ್ಧೆ ಪ್ರಚಲಿತಗೊಳ್ಳಲು ಕಾರಣ.

## ಜನನ
ಇವರು ಡಿಸೆಂಬರ್ ೦೧ ೧೯೮೩ ರಲ್ಲಿ ಜನಿಸಿದರು. ಇವರ ಪೂರ್ಣನಾಮ ಚುಂಚುನಗುಪ್ಪೆ ಶಿವಶಂಕರ ಸಂತೋಷ್.

## ಆರಂಭಿಕ ಮತ್ತು ವೃತ್ತಿ ಜೀವನ
ತಮ್ಮ ೧೭ ನೇ ವಯಸ್ಸಿನಲ್ಲಿ ಬೆಂಗಳೂರಿನಲ್ಲಿ ನೆಡೆದ ಸೂಪರ್ ಕ್ರಾಸ್ ಮೋಟಾರ್ ಸ್ಪರ್ಧೆಯನ್ನು ಮೊದಲ ಬಾರಿಗೆ ವೀಕ್ಷಿಸಿದ್ದರು ಮತ್ತು ಇದೇ ವಿಷಯವನ್ನು ಪತ್ರಿಕೆಯಲ್ಲಿ ಓದಿದ್ದರು. ಇದರಿಂದ ಉತ್ತೇಜಿತರಾಗಿ, ಆಫ್ ರೋಡ್ ಮೋಟಾರ್ ಸೈಕಲ್ ಸವಾರನಾಗುವ ಕನಸು ಕಂಡಿದ್ದರು. ನಾಲ್ಕು ವರ್ಷಗಳಿಂದ ಡಕರ್ ಸ್ಪರ್ಧೆಯಲ್ಲಿ ಭಾಗವಹಿಸಿದ ಏಕೈಕ ಭಾರತೀಯ ಮೋಟಾರ್ ಸವಾರನಾಗಿದ್ದಾರೆ ಮತ್ತು ವೃತ್ತಿಯನಾಗಿಸಿ ಕೊಂಡಿದ್ದಾರೆ. ಸಂತೋಷ್ ರವರಿಗೆ ಭಾರತದ ಶ್ರೇಷ್ಠ ಆಫ್ ರೋಡ್ ಮೋಟಾರ್ ಸ್ಪರ್ಧಿ ಎಂದು ಬಿರುದನ್ನು ನೀಡಲಾಗಿದೆ. ಇವರ ಧೈರ್ಯ ಮತ್ತು ನಿರ್ಣಯದಿಂದಾಗಿ ಡಕರ್ ಸ್ಪರ್ಧೆಯಲ್ಲಿ ಭಾಗವಹಿಸುವಂತಾಯಿತು.

## ಸಾಧನೆಗಳು
* ತಮ್ಮ ೨೨ ನೇ ವಯಸ್ಸಿನಲ್ಲಿ ಗಲ್ಫ್ ರಾಷ್ಟ್ರೀಯ ಡರ್ಟ್ ಟ್ರ್ಯಾಕ್ ಚಾಂಪಿಯನ್‌ಶಿಪ್ ೨೦೦೫ ರಲ್ಲಿ ಪ್ರಶಸ್ತಿಯನ್ನು ಪಡೆದರು.
* ೨೦೦೬ ರಲ್ಲಿ ದುಬೈನಲ್ಲಿ ನೆಡೆದ ಅಲ್ ಐನ್ ಮೋಟೊಕ್ರಾಸ್ ನಲ್ಲಿ ಪ್ರಶಸ್ತಿಯನ್ನು ಪಡೆದರು. ಜೊತೆಗೆ ದುಬೈ ರಾಷ್ಟ್ರೀಯ ಎಮ್ ಎಕ್ಸ್ ಸ್ಪರ್ಧೆ ಯಲ್ಲಿ ೫ ನೇ ಸ್ಥಾನ ಗಳಿಸಿದರು. ನಂತರದ ವರ್ಷಗಳಲ್ಲಿ ‌‌ರಾಷ್ಟ್ರೀಯ ಸೂಪರ್ ಕ್ರಾಸ್ ಸ್ಪರ್ಧೆಯಲ್ಲಿ ಜಯವನ್ನು ಗಳಿಸಿದರು.   
* ೨೦೦೮ ರಲ್ಲಿ ಇವರು ಏಷಿಯನ್ ಮೋಟೊ ಸ್ಪರ್ಧೆಯಲ್ಲಿ ಜಯಗಳಿಸಿದ ಮೊದಲ ಭಾರತೀಯ ಎನಿಸಿಕೊಂಡರು.
* ೨೦೦೮ ರಲ್ಲಿ ಇರಾನ್ ನಲ್ಲಿ ನೆಡೆದ  ಮೋಟೊ ೨ ಸ್ಪರ್ಧೆಗೆ ಆಯ್ಕೆಯಾದರು. ಜೊತೆಗೆ ಆ ಸ್ಪರ್ಧೆಯನ್ನು ೪ ನೇ ಸ್ಥಾನ ದಿಂದ ಪೂರ್ಣಗೊಳಿಸಿದರು.
* ೨೦೦೯ ರಲ್ಲಿ ಶ್ರೀ ಲಂಕಾದಲ್ಲಿ ನೆಡೆದ ಮಹರಗಮ ಮೋಟೊ ಸ್ಪರ್ಧೆಯಲ್ಲಿ ವಿಜಯ ಸಾಧಿಸಿದರು.
* ೨೦೧೧ ರಲ್ಲಿ ಗಜಬಾ ಸೂಪರ್ ಕ್ರಾಸ್ ನಲ್ಲಿ ಜಯಗಳಿಸಿದ್ದಾರೆ.
* ೨೦೧೨ ರಲ್ಲಿ ರೈಡ್-ದೆ-ಹಿಮಾಲಯ ದಲ್ಲಿ ಭಾಗವಹಿಸಿದ್ದರು. ಇದು ಭಾರತದಲ್ಲಿ ನೆಡೆದ ಮೊದಲ ಮೋಟೊಸ್ಪೋರ್ಟ್ ಸ್ಪರ್ಧೆಯಾಗಿತು. ಇವರು ತಮ್ಮ ಮೊದಲ ಪ್ರಯತ್ನದಲ್ಲೇ ಜಯ ಗಳಿಸಿದರು.
* ೨೦೧೩ ರಲ್ಲಿ ಅಂತರ್ ರಾಷ್ಟ್ರೀಯ ಮಟ್ಟದ ರ‌್ಯಾಲಿರಲ್ಲಿ ಸ್ಪರ್ಧಿಸಿದ ಮೊದಲ ಭಾರತೀಯರಾಗಿದ್ದರು.

## ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು